Komission tiedonanto - Rahoitustuen myöntämispäätöksen tärkeimpien kohtien julkaiseminen koheesiorahastosta annetun asetuksen (EY) N:o 1164/94 mukaisesti



Virallinen lehti nro C 244 , 27/08/1999 s. 0001 - 0193



Rahoitustuen myöntämispäätöksen tärkeimpien kohtien julkaiseminen koheesiorahastosta annetun asetuksen (EY) N:o 1164/94 mukaisesti (1999/C 244/01) HANKELUETTELO >TAULUKON PAIKKA> HANKE nro: 97/11/61/009 1. Hankkeen nimi Kaupunkiympäristö Kataloniassa 2. Hakemuksesta vastaava elin 2.1 Nimi: Dirección General de Análisis y Programación Presupuestaria 2.2 Osoite: Paseo de la Castellana, 162 E - 28071 Madrid 3. Hankkeen täytäntöönpanosta vastaava elin 3.1 Nimi: Fimman komitea ( Paseo de la Castellana, 162 E - 2871 Madrid ) Ayuntamiento de Mataró ( Calle Pablo Iglesis, 63 , Mataró ) Ayuntamiento de Tarragona ( Pl. de la Font, 1 , Tarragona ) 4. Sijainti 4.1 Jäsenvaltio: Espanja 4.2 Alue: Katalonia 5. Kuvaus A Toimet Matarón alueella Hanke n:o 1: Matarón keskuspuiston ympäristön uudistaminen, metsänistutustyöt ja kunnostaminen Hanke sisältää Matarón kunnan yleisen kaupunkisuunnitelman soveltamiseksi edistämiä kaupunkiympäristöä koskevia toimia. Se käsittää suunnitelman nykyisen pinta-alaltaan 27406 m2:n keskuspuiston laajentamisesta 138303 m2:n laajuiseksi alueeksi. Hanke on suunniteltu kaksivaiheiseksi (1 A ja 1 B); kumpikin vaihe käsittää kaksi toiminta-alaa ja kummankin vaiheen luonne määräytyy läpi kulkevan tien molemmin puolin sijaitsevien kahden alueen erilaisten aluekohtaisten reaktioiden ja alueiden erilaisen pinnanmuodostuksen perusteella. - Toimi nro 1 (vaihe 1 A): suunnitelmaan kuuluu suuri niitty, jolle istutetaan paikallisia lajeja, kuten mustapoppeleita ja poppeleita. Niityn sisääntulo kivetään. Avoimen rakenteensa ansiosta alue soveltuu messualueen laitaman näköala-, virkistys- ja retkipaikaksi. - Toimi nro 2 (vaihe 1 B): suunnitelmaan kuuluu keskuspuiston ja Can Boadan puiston yhdistäminen toisiinsa lehtikäytävällä. Lisäksi olemassa oleva korkea kalliokieleke muutetaan näköalapaikaksi säilyttämällä mahdollisuuksien mukaan alkuperäiskasvillisuus. Puistokuja on suunniteltu messualueeseen liittyväksi toimintapaikaksi. Lisäksi perustetaan erilaisia puulajeja sisältävä puulajipuisto, "arboretum", joka yhdistetään vanhan keskuspuiston metsäalueeseen. Suunnitteilla on myös eri keinoin toteutettava julkinen valaistus. B Reusin solia koskevat toimet Reusin kunta esittää joukon yhteensovitettuja toimia, joiden tarkoituksena on ympäristön uudelleenjärjestely useissa osissa kaupunkia. Hanke n:o 2: "Barranco de la Minan" sekä lähistön vuoripurojen ohjaus ja joenuomien kuivaus Reusin kaupungin pohjoisosassa Pedrera del Coubin ja Mas de les Animesin hulevesien kulku katkaistaan ja vedet ohjataan Barranco de la Boca de la Minaan. Lisäksi käytettävissä olevalle kunnan maalle istutetaan puiden reunustama kuja. Hanke n:o 3: "Barranco de la Pedretin" patoaminen Riudomsin tien (T-310) ja Barranco de l'Escorialin väliselle alueelle rakennetaan hule- ja jätevesiviemäri aluetta varten. Lisäksi nykyinen joenuoma kuivataan ja täytetään lopullisesti. Käsitelty maa-ala, joka on pinta-alaltaan 50000 m2, muutetaan viheralueeksi tai kaupunginpuistoksi. C Toimet Tarragonassa Hanke n:o 4: Kaatopaikkojen kunnostaminen viheralueiksi Kaatopaikat peitetään orgaanisella aineella rikastetulla uudella maalla. Seudun maastoa ja pinnanmuodostusta muokataan muotoilemalla rinteitä ja käyttämällä erilaisia alkuperäislajikkeita: macchiapensaikkoa, vesakkoa ja mäntymetsää, reunuskasvillisuutta ja tammia. Hankkeen yhteydessä toteutettavia toimia on kaksi. Toimet nro 1 ja 2: Viheralueella sijaitsevan kahden kaatopaikan uudistaminen. Toimi nro 1 koskee pohjoista osiota N-420 (osasuunnitelma 9) ja toimi nro 2 Polygoni 26:ta (osasuunnitelma 10). Molemmissa tapauksissa toimitaan samalla tavoin. Maa-alueen käyttöönottoon valmistaudutaan sulkemalla ensin kaatopaikat ja vapauttamalla vastaavasti 2,8 hehtaarin ja 4,6 hehtaarin alueet. Lisäksi tarkoituksena on maan pinnanmuodostuksen muokkaus ja tasoitus, rinteiden madaltaminen ja maan pintakerroksen käsittely maata uudistavalla tavalla parantamalla kasvupohjaa ja vedenpidätyskykyä. Tämän jälkeen istutetaan erilaista eri-ikäistä ja -kokoista, pääasiassa matalaa alkuperäiskasvillisuutta luontoalueen vertikaalisuuden korostamiseksi. Istutukset asetellaan vaihtelevasti ja luonnonmukaisesti; kuusikulmainen pohjapiirros muodostuu kolmesta pääkulkuväylästä, jotka helpottavat kokonaisuuden kunnossapitoa ja ovat lähtökohtana tulevien polkujen muodostamiselle. Lisäksi suunnitelma käsittää huoltotoimet ja ohjausta ympäristöystävälliseen ajatteluun. Hanke n:o 5: "Muro Verden" maiseman elvyttäminen "Muro Verdeksi" kutsuttu alue sijaitsee Tarragonan kunnan läntisessä osassa; on kyse maakaistaleesta, joka erottaa toisistaan Camp Ciarin, Bonavistan ja la Canonjan. Alue on hyvin huonossa tilassa monien kuolleiden istutusten vuoksi. On tarkoitus, että 1500 vahingoittunutta, sairasta tai kuollutta puuta poistetaan. Lisäksi istutetaan erityyppisiä kasveja: 12000 puuta, 10000 pensasta, 9500 aluskasvia ja 1500 vesikasvia. 6. Tavoitteet A Hanke n:o 1: Matarón keskuspuistoa koskevat toimet Tällä hankkeella on useita tavoitteita. 1. Ympäristön kokonaisuudessaan huomioon ottavan lähestymistavan käyttöönotto: eri ainesosien ja aineiden uudelleenkäyttöä ja kierrätystä tukevan politiikan lujittaminen, vesivarojen mahdollisimman laajamittainen käyttö ja ympäristöasioita koskevat pedagogiset aloitteet. 2. Erilaisten metsänhakkuiden, vahingoittavien prosessien ja olosuhteisiin nähden sopimattomien maanpinnan muodonmuutosten seurauksena vahingoittuneen kasvillisuuden palauttaminen osittain alkuperäiseen kukoistukseensa. 3. Matarón keskuspuiston palauttaminen tämän kaupungin herkän kohdan muodostavan viheralueen osaksi. 4. Viheralueen huomioon ottaminen koko kunnan liikennejärjestelyissä luomalla jalankulkureitit viheralueen ja ympäröivän alueen välille. 5. Tärkeän yhteisen kulkuväylän luominen viereisen, pian valmistuvan Can Boada -puiston kanssa, joka tarjoaa tulevaisuudessa ympäristöopetukseen soveltuvia välineitä ja jonka kautta päästään Montnegre-Corredorin luonnonpuistoon. B Reusin solia koskevat hankkeet Hanke n:o 2: "Barranco de la Minan" sekä lähistön vuoripurojen ohjaus ja joenuomien kuivaus Tämän hankkeen pääasiallinen tarkoitus on ratkaisujen löytäminen näiden vesien liiallisesta vuolaudesta aiheutuvien tulvien ja ympäristön laadun heikkenemisen taajamissa aiheuttamiin ongelmiin. Käsiteltävän puhdistetun alueen pinta-ala on 100000 neliömetriä. Hanke n:o 3: "Barranco de la Pedretin" patoaminen Nykyinen joenuoma kuivataan, täytetään lopullisesti ja muutetaan viheralueeksi. C Toimet Tarragonassa Hanke n:o 4: Kaatapaikkojen kunnostaminen viheralueiksi Toimet nro 1 ja 2: Polygoni 25:ssä (osasuunnitelma 10) ja pohjoisessa osiossa N-420 (osasuunnitelma 9) sijaitsevien kaatopaikkojen kunnostaminen. Ensisijaisena tavoitteena on ympäristönlaadultaan heikentyneen alueen muuttaminen Välimeren seudun metsämaisemille ominaiseksi viheralueeksi, alueen tasapainottaminen ja sopusointuisen ympäristön luominen sekä ihmisten ohjaaminen ja kouluttaminen ympäristöystävälliseen ajatteluun. Hanke n:o 5: "Muro Verden" alueen maiseman uudistaminen ja sen luonnon elvyttäminen Tämän hankkeen tavoitteet ovat: 1. Uusien istutusten suunnittelu, jonka ensisijaisena tarkoituksena on kaupungin länsiosaan sijoittautuneesta teollisuudesta aiheutuvia näkö-, melu- ja psykologisia haittoja lieventävän viheraidan rakentaminen. 2. Tarragonalle ominaisten ekosysteemien uudelleen luominen ympäristönlaatu- ja opetusmahdollisuuksiin sisältyvät näkökohdat huomioon ottaen. 3. Kaupungin tärkeimpiin kuuluvan sisääntuloväylän parantaminen. 7. Töiden aikataulu >TAULUKON PAIKKA> 8. Taloudellinen ja sosiaalinen kustannus-hyötyarvio Hanke n:o 1: Matarón keskuspuiston ympäristön uudistaminen a) Tämän hankkeen sosiaalisten hyötyjen taloudellisen arvioinnin hankaluuden vuoksi tässä esitetään erittely, joka koskee paikallisen yhteisön hankkeesta saamia etuja. 1. Nykyisen ja tulevan väestön elämänlaadun parantuminen. 2. Viheralueelle suuntautuvan liikenteen osalta moottoriajoneuvojen käytön väheneminen. 3. Ympäristöystävällisen ajattelun lujittaminen kasvatuksellisilla ohjelmilla, jotka koskevat luonnontilan palauttamista, luontoreittejä ja ympäristötietoutta. b) Syntyvät työpaikat toimintavaiheen aikana (18 kuukautta) - välittömät: 20 - välilliset: 15. Hankkeet n:o 2: la Minan solan patoaminen sekä n:o 3: Pedretin ja Escorialin solien patoaminen; molemmat ovat Reusin alueella a) Kustannus-hyötyarvion perusteella on voitu todeta seuraavaa: - laitosten käyttöikä on 25 vuotta, - ympäristöhyödyn arviointi perustuu vesien laadun parantumiseen, vesialueen suojelemiseen ja tulvien estämiseen. b) Taloudellinen arvio sisältää seuraavat luvut: Hanke nro 2: >TAULUKON PAIKKA> Hanke nro 3: >TAULUKON PAIKKA> c) Syntyvien työpaikkojen määrät toimintavaiheen aikana (18 kuukautta) ovat seuraavat. Hanke nro 2 (8 kuukautta) - välittömät: 10 - välilliset: 5 Hanke nro 3 (7 kuukautta) - välittömät: 10 - välilliset: 5 Hanke n:o 4: Tarragonan kaatopaikkojen uudistaminen a) Kustannus-hyötyarvion perusteella voidaan esittää seuraavat tiedot: - hankkeen kesto: 25 vuotta - kokonaisinvestoinnit: 104449 miljoonaa Espanjan pesetaa - käyttö- ja ylläpitokustannukset: 5,2 miljoonaa Espanjan pesetaa (5 % investoinneista) - ympäristöhyödyt: 73942 neliömetrin laajuisen alueen käyttöönotto; alueen uudistaminen 69600 neliömetrin laajuiselle alueelle ulottuvilla metsäistutuksilla; kaupungin jalankulkuteiden ja vapaa-ajanviettoalueiden laajentaminen. b) Taloudellisessa arviossa esitetään seuraavat luvut: - Taloudellinen sisäisen kannattavuuden aste: 9,7 % - Nettolisäarvo (6 %): 4 miljoonaa Espanjan pesetaa - K/H: 1,6 c) Syntyvät työpaikat - toteutusvaihe (2-3 vuotta): 12 - käyttövaihe: 3. Hanke n:o 5: "Muro Verden" alueen maiseman uudistaminen ja sen luonnon elvyttäminen a) Tämän hankkeen edut ovat mitattavissa ennen kaikkea hankkeen sosiaalisten hyötyjen kannalta: jalankulkuteiden ja vapaa-ajanviettoalueiden luominen väestön hyvinvoinnin lisäämiseksi, ihmisten elämänlaadun parantuminen ja ilmanlaadun parantuminen mukaan lukien kaikki hankkeesta seuraavat myönteiset terveydelliset ja ihmisten terveyttä edistävät vaikutukset. 9. Ympäristövaikutusten arviointi a) Nämä hankkeet ovat yhteisön viidennen toimintaohjelman sekä seuraavien Euroopan unionista tehdyn sopimuksen yhteisön ympäristötoimia koskevassa 130 r artiklassa esitettyjen tavoitteiden mukaisia: - ympäristön (tässä tapauksessa kaupunkiympäristön) laadun säilyttäminen, suojelu ja parantaminen, - ihmisten terveyden suojeleminen, - luonnonvarojen harkittu ja järkevä käyttö. Maa-alueiden osalta toimet käsittävät laadultaan heikentyneiden alueiden käyttöönoton yhteisön eduksi, kasvillisuusvarojen elvyttämisen ja jalankulkuteiden luomisen kaupungin eri osien yhdistämiseksi. Lisäksi hanke käsittää muita ympäristöä koskevia ehdotuksia, kuten eri ainesosien tai aineiden uudelleenkäyttöä ja kierrätystä edistävän politiikan lujittamisen tai taloudellista energiankäyttöä koskevien aloitteiden edistämisen ja vesivarojen parhaan mahdollisen käytön. 10. a) Kustannukset ja tuki >TAULUKON PAIKKA> b) >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/029 1. Hankkeen nimi Seguran Vega Altan jätevesien viemäröinti ja puhdistus 2. Hakemuksesta vastaava elin 2.1 Nimi: D.G. Análisis y Programación Presupuestaria M.E.H. 2.2 Osoite: Paseo de la Castellana, 162 E - 28071 Madrid 3. Hankkeen täytäntöönpanosta vastaava elin 3.1 Nimi: Comunidad autonoma de la Región de Murcia. Consejería de Medio Ambiente, Agricultura y Agua 3.2 Osoite: Plaza Santoña , Murcia 4. Sijainti 4.1 Jäsenvaltio: Espanja 4.2 Alue: Murcian itsehallintoalue 5. Kuvaus 1. Calasparran jätevedenpuhdistamo Hankkeeseen sisältyy nykyisen jätevedenpuhdistamon laajentaminen hyödyntämällä mahdollisimman paljon olemassaolevia rakenteita. Kunnalliseen viemäriverkostoon ei tarvitse tehdä muutoksia. Jätevedenpuhdistamoon suunniteltu menetelmä on biologinen käsittely aktiivilietteellä yhdistettynä nitrifikaatio/denitrifikaatio-käsittelyyn. Jätevedenpuhdistamo käsittelee 4000 m3 jätevettä päivässä. Sen tarjoaman palvelun asukasvastineluku on 33000. Jäteveden saastekuormaksi jätevedenpuhdistamon sisääntulossa on arvioitu 55 bg/l BHK5 ja suspendoidun kiintoaineen määräksi 500 mg/l. Arvioidut määrät ulostulossa ovat 25 mg/l ja 35 mg/l (direktiivin 91/271/EY mukaisesti). Puhdistamolietteen osalta on suunniteltu kiinteän kuiva-aineen kuivuudeksi 22 prosenttia ja haihtuvien aineiden pitoisuudeksi alle 40 prosenttia. Suositeltu ratkaisu on jätevedenkäsittelylinjan rakentaminen kokonaan uudestaan ja lietteenkäsittelylinjan muuttaminen siten, että nykyinen biologinen reaktori vaihdetaan lietteen aerobiseen mädättämöön. Tarkoituksena on rakentaa tila esikäsittelylaitteita varten sekä muuttaa säilytettävät rakennukset lietteen kuivatukseen ja valvontalaitteille sopiviksi. Suunnitelmaan kuuluu myös puutarha-, salaojitus- ja sähköistystöitä sekä valvonta- ja hälytyslaitteiden asentaminen. Jätevedenpuhdistamon alue ja laajennukseen tarvittava maa-alue kuuluvat kunnalle. 2. Cehegínin jätevedenpuhdistamo Hankkeeseen sisältyy nykyisen jätevedenpuhdistamon laajentaminen hyödyntämällä mahdollisimman paljon olemassa olevia rakenteita. Kunnalliseen viemäriverkostoon ei tarvitse tehdä muutoksia. Jätevedenpuhdistamoon suunniteltu menetelmä on biologinen käsittely aktiivilietteellä yhdistettynä nitrifikaatio/denitrifikaatio-käsittelyyn. Suositeltu ratkaisu on jätevedenkäsittelylinjan rakentaminen kokonaan uudestaan ja lietteenkäsittelylinjan muuttaminen siten, että nykyinen biologinen reaktori vaihdetaan lietteen aerobiseen mädättämöön. Tarkoituksena on rakentaa tila esikäsittelylaitteita varten sekä muuttaa säilytettävät rakennukset lietteen kuivatukseen sopiviksi ja muuttaa olemassa olevia valvontalaitteita. Suunnitelmaan kuuluu myös puutarha-, salaojitus- ja sähköistystöitä sekä valvonta- ja hälytyslaitteiden asentaminen. Jätevedenpuhdistamon alue ja laajennukseen tarvittava maa-alue kuuluvat kunnalle. 3. Abaránin jätevedenpuhdistamo Hankkeeseen kuuluu jätevedenpuhdistamon rakentaminen kuntaan, jonka halki Segura-joki kulkee. Siihen kuuluu myös yleisen viemäriverkoston rakentaminen jäteveden johtamiseksi jätevedenpuhdistamolle. Viemäriverkostoon liittyy yleisen viemärin asentaminen joen vasemmalle rannalle tämän kaupunginosan jäteveden johtamiseksi. Toinen viemäri asennetaan oikealle rannalle, ja se ohjaa jäteveden vasemman rannan viemäriin pumpun ja joen ylittävän imuputken avulla. Vasemman rannan viemäri, jossa vesi kulkee painovoimaisesti, johtaa kaupungin ulkopuolella sijaitsevaan kaivoon. Kaivon vieressä sijaitseva pääpumppausasema nostaa jäteveden, joka kulkee impulssiputkea pitkin jätevedenpuhdistamolle. Pumppausaseman yhteydessä on ylivuotosäiliöt pumpun toimintahäiriöiden varalta ylimääräisen laimennetun veden varastoimiseksi. Käsittelyn jälkeen vesi lasketaan Seguraan hankkeeseen kuuluvan poistoputken kautta. Jätevedenpuhdistamoon suunniteltu menetelmä on biologinen käsittely aktiivilietteellä yhdistettynä nitrifikaatio/denitrifikaatio-käsittelyyn. Puhdistettu vesi voidaan käyttää uudelleen suoraan (alueella) tai epäsuorasti (alajuoksulla). Tarkoituksena on myös rakentaa tila esikäsittelylaitteita ja lietteenkuivatuslaitteita varten sekä muuttaa olemassa olevaa valvontayksikköä. Suunnitelmaan kuuluu myös puutarha-, salaojitus- ja sähköistystöitä sekä valvonta- ja hälytyslaitteiden asentaminen. 4. Blancan jätevedenpuhdistamo Hankkeeseen kuuluu jätevedenpuhdistamon rakentaminen kuntaan, jonka sijaitsee Segura-joen molemmilla rannoilla. Siihen kuuluu myös yleisen viemäriverkoston rakentaminen jäteveden johtamiseksi jätevedenpuhdistamolle. Viemäriverkostoon liittyy yleisen viemärin asentaminen joen vasemmalle rannalle tämän kaupunginosan jäteveden johtamiseksi. Toinen viemäri asennetaan oikealle rannalle, ja se ohjaa jäteveden vasemman rannan viemäriin pumpun ja joen ylittävän imuputken avulla. Vasemman rannan viemäri, jossa vesi kulkee painovoimaisesti, johtaa pumppausasemalle, jossa on myös ylivuotosäiliö. Sieltä vesi ohjataan kaupungin lähiympäristön jätevedet keräävään toiseen vasemman rannan viemäriin yhdistetylle painepääpumppausasemalle, josta se nostetaan jätevedenpuhdistamoon. Käsittelyn jälkeen vesi lasketaan Seguraan hankkeeseen kuuluvan poistoputken kautta. Tämänhetkisten tietojen mukaan edellä kuvattu viemäriverkosto käsittää kolme pumppausasemaa, 1,2 kilometriä halkaisijaltaan 500-800 mm:n putkia ja 2,5 kilometriä halkaisijaltaan 315-350 mm:n impulssiputkea. Jätevedenpuhdistamoon suunniteltu menetelmä on biologinen käsittely aktiivilietteellä yhdistettynä nitrifikaatio/denitrifikaatio-käsittelyyn. Puhdistettu vesi voidaan käyttää uudelleen suoraan (alueella) tai epäsuorasti (alajuoksulla). 6. Tavoitteet Hankkeen pääasiallisena tavoitteena on toteuttaa Seguran ja sen sivujoen Argosin alueen taajamien jäteveden viemäröinti ja puhdistus joen veden laadun säilyttämiseksi Vega Altan alueella. Sen tavoitteena on myös direktiivin 91/271/ETY täytäntöönpano. Hankkeen asukasvastineluku on 135000 ja sen käsittelykapasiteetti on 17500 m3 päivässä. >TAULUKON PAIKKA> 7. Töiden aikataulu >TAULUKON PAIKKA> 8. Taloudellinen ja sosiaalinen kustannus-hyötyarvio a) Hankkeen taloudellinen arvio suoritettiin seuraavien parametrien perusteella: - hankkeen käyttöikä: 25 vuotta - investointi- ja käyttökustannukset, - ympäristöedut: parempilaatuisen veden saatavuus, - sosiaaliset edut: alueiden otto virkistyskäyttöön. b) - Sisäinen kannattavuusaste: Calasparra: 16,58 %, Cehegín: 21,53 %, Abarán: 11,31 % ja Blanca: 3,18 %. - Hankkeiden nettotuottoarvo on 1137300000 Espanjan pesetaa. c) Uudet työpaikat: - toteutusvaiheen aikana: 100 suoraan ja 200 epäsuorasti (21 kuukautta) - käyttövaiheen aikana: 20 suoraan ja 5 epäsuorasti. 9. Ympäristövaikutusten arviointi a) Hankkeen avulla myötävaikutetaan 130 r artiklassa esitettyihin yhteisön tavoitteisiin ympäristön alalla: - ympäristön laadun säilyttäminen, suojelu ja parantaminen, - ihmisten terveyden suojelu, - luonnonvarojen harkittu ja järkevä käyttö. b) Viidennen toimintasuunnitelman tavoitteiden osalta hankkeella pyritään toteuttamaan seuraavat tavoitteet: - luonnonvarojen kestävä hallinta, vesivarojen saasteiden vähentäminen, - vesivarojen asianmukainen hallinta, - kaupunkiympäristön laadun parantaminen, - kansanterveyden ja turvallisuuden parantaminen. c) Hankkeella pyritään valvomaan ja keräämään yhdyskuntajätevedet yhdyskuntajätevesien käsittelystä annetun direktiivin 91/271/EY säännösten ja sen täytäntöönpanosta annettujen Espanjan kansallisten lakien mukaisesti. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/047 1. Hankkeen nimi Galician kiinteää yhdyskuntajätettä koskeva Sogama- jätehuoltohanke 2. Hakemuksesta vastaava elin 2.1 Nimi: Dirección General de Análisis y Programación Presupuestaria (M.E.H.) 2.2 Osoite: Paseo de la Castellana, 162 E - 28071 Madrid 3. Hankkeen täytäntöönpanosta vastaava elin 3.1 Nimi: Xunta de Galicia 3.2 Osoite: Edificios administrativos San Caetano s/n Santiago de Compostela 4. Sijainti 4.1 Jäsenvaltio: Espanja 4.2 Alue: Galicia 5. Kuvaus Hanke liittyy Galician kiinteän yhdyskuntajätteen jätehuoltosuunnitelmaan, jonka pääasiallisena tarkoituksena on jätemäärien minimointi ja jätteiden mahdollisimman suuri hyödyntäminen kierrättämällä ja uudelleenkäytöllä, jätejäämien hävitys polttamalla ja energian talteenotolla sekä purku- ja tyhjennyspaikkojen uudistaminen. Osana Galician kiinteän yhdyskuntajätteen jätehuoltosuunnitelmaa aluehallitus (Xunta de Galicia) valmistelee ohjelman Galician kiinteän yhdyskuntajätteen minimoinnista, uudelleenkäytöstä, lajittelusta ja kierrätyksestä. Kyseinen ohjelma tulee täydentämään Galician kiinteän yhdyskuntajätteen koko keräys- ja käsittelyjärjestelmän. Ohjelmaan liittyy tiedotuskampanja, johon sisältyy ulkomainontaa, tiedotusvälineiden kautta levitettävää mainontaa, mainoslehtisiä ja kuvamateriaalia, joukkokirjeitä sekä eri kohderyhmille suunnattuja toimia. Ohjelmaan kuuluu edelleen kolmen vuoden aikana kutakin 500 asukasta kohden rakennettavat "ympäristösaarekkeet", joihin sijoitetaan säiliöt lasin lajittelua, paperia ja pahvia, eri muoveja sekä paristoja ja muita ongelmajätteitä varten. Lisäksi perustetaan kymmenen jätehuoltopistettä, joihin materiaali kerätään keskitetysti ja lajiteltuna. Jätehuoltopisteiden varustukseen kuuluu paperin ja pahvin puristuslaite, suljettu säiliö paperin ja pahvin kuljetusta varten, lasin tyhjennyssäiliö, avoin säiliö lasin kuljetusta varten ja "ampliroll"-jäteauto. Koheesiorahastosta rahoitettavaan hankkeeseen sisältyy Cercedan kunnan kiinteän yhdyskuntajätteen keskitettyyn lajitteluun, kierrätykseen ja jätejäämien hävittämiseen tarvittavien laitosten rakentaminen. Muille Galician kiinteän yhdyskuntajätteen jätehuoltosuunnitelmaan kuuluville laitoksille ja infrastruktuureille on voimassa samat julkisen tuen ehdot (taloudelliset, tekniset ja hallinnolliset) kuin koheesiorahastosta rahoitettaville töille, jotta suunnitelma toteutuisi tasapainoisella tavalla. Koheesiorahastosta tämän päätöksen nojalla rahoitettava hanke sisältää seuraavat laitokset: a) Yhdeksän kuljetusasemaa, joiden sijaintipaikat ovat Ribadumia, Poriño, Silleda, Vilaboa, Ferrol, Lugo, Viveiro, Ourense ja A Rua; jäteautojen asuinpaikalta keräämä kiinteä yhdyskuntajäte tyhjennetään säiliöihin ja puristetaan, ja jätejäämät varastoidaan suljettuihin säiliöihin. b) Kukun puristuslaite sisältää seuraavat osat: - säiliö - puserrinsylinteri - autommaattinen säiliönsiirtomekanismi. Laitteet sijaitsevat melua vaimentavassa suljetussa tilassa. c) Yksi kaksilinjainen jätteen kierrätys-, käsittely- ja muokkausyksikkö, jonka käsittelykapasiteetti on 40 tonnia kiinteää yhdyskuntajätettä linjaa kohti. Yksikkö edellyttää vastaanotto- ja luovutuspaikkojen, massankäsittelylaitteiden, kartongin, paperin ja muovin puristuslaitteiden, kierrätettävien aineiden ja hienoksi jauhettujen aineiden varastointiin tarkoitettujen laitteiden, kahden siirtolaitteen sekä jätejäämistä valmistetun polttoaineen varastointitilan rakentamista. Käsittely on monivaiheinen: - jätteen vastaanotto ja suurikokoisten jätteiden erottelu - jätesäkkien avaaminen ja kalkin lisääminen - karkean jätteen kuivaus - metallin kierrätys ja erottelu - karkean ja hienon jätteen jauhaminen - inertin aineen erottaminen karkeasta ja hienosta jätteestä - jätejäämistä valmistetun polttoaineen varastointi. d) Lämmön ja sähkön yhteistuotantoyksikkö Hienon ja karkean kiinteän yhdyskuntajätteen kuivaukseen käytetään joko kaasumoottoreiden tai kaasuturbiineiden kaasupäästöjen sisältämää energiaa. Yksikkö tuottaa siis sähköenergiaa ja kuivaa kiinteää yhdyskuntajätettä käyttäen hyväkseen neljän kaasumoottorinsa tai yhden 22 MW:n kaasuturbiininsa kaasupäästöjä. Laitoksen asennettu teho on kaasumoottoreita käytetäessä 21,6 MW(e) ja turbiinia käytettäessä 22 MW(e) (turbiini). Moottorit ja niiden vaihtovirtageneraattorit sijoitetaan pinta-alaltaan noin 1000 m2:n tilaan, joka on kolmiosainen ja sisältää moottori-, voitelu- ja huoltotilan sekä lisäksi valvontahallin ja sähköyksikön. Huollon mahdollistaa 3,2 tonnin painoinen portaalinosturi. e) Lämpöä ja sähköä tuottava laitos Laitoksessa poltetaan jätteen kierrätys-, käsittely- ja muokkausyksiköstä peräisin olevista jätejäämistä valmistettu polttoaine. Laitoksessa on kaksi toisistaan riippumatonta polttolinjaa, jotka koostuvat pääasiassa polttouunista ja kaasunpuhdistuslaitteistosta ja joiden tuottama höyry kulkeutuu turbogeneraattoriin, jonka tehontuotanto voi olla 49 MW(e). Merkittävien vertailevien tutkimusten jälkeen on päädytty kiertoleijukerrospolttoon. Vertailuissa oli mukana mm. arinatekniikka, kupliva leijukerrospoltto sekä pyörivä leijukerrospoltto. Kiertoleijukerrospoltossa erilaiset kaasunpuhdistusmenetelmät mahdollistavat suurimpien sallittujen päästörajojen huomioon ottamisen. Lämpöä ja sähköä tuottava laitos suunnitellan KVAERNERIN mallin pohjalta, jossa aikaisempien kokemusten nojalla ehdotetaan eräitä muutoksia mm. kiertoleijukerrostekniikan kaasunpuhdistukseen niin, että nämä muutokset ovat aina polttamista ja päästöjä koskevan sääntelyn mukaisia. Laitteet ja välineet, kuten kattilat, turbiinit, pumput, toimistot, palvelut, varastot, kulunvalvontapisteet sekä pumppujen ja vedenkäsittelyn valvontapisteet, sijoitetaan useisiin eri rakennuksiin. Pääästöjä varten perustetaan jatkuvan analyysin järjestelmä, jolla valvotaan polttoa ja taataan, että seuraavia direktiivejä noudatetaan: - 84/360/ETY teollisuuslaitosten aiheuttaman ilman pilaantumisen estämisestä - 85/203/ETY ilmanlaatustandardeista typpidioksidille - 80/779/ETY ilmanlaadun raja- ja ohjearvoista rikkidioksidille ja leijumalle - 88/609/ETY tiettyjen suurista polttolaitoksista ilmaan pääsevien epäpuhtauspäästöjen rajoittamisesta - 89/369/ETY yhdyskuntajätteiden uusien polttolaitosten aiheuttaman ilman pilaantumisen ehkäisemisestä - 93/76/ETY hiilidioksidipäästöjen rajoittamisesta energiatehokkuutta parantamalla Päästöanalyysien tulokset ovat yleisön saatavilla jätehuoltokeskuksen tiedotustauluilla tai niistä tiedotetaan jollakin mulla sopivalla tavalla. Erityisesti dioksiineja ja furaaneja varten on hankittava asiaankuuluvat katalysaattorit. Katalysointiprosessin toimivuutta on tarkkailtava kuukausittaisilla dioksiini- ja furaanianalyyseilla. Analyysien tulosten on oltava yleisön saatavilla. 6. Tavoitteet 6.1. Yleiset tavoitteet Galician kiinteän yhdyskuntajätteen käsittelyyn liittyvien puutteiden ja heikkouksien korjaaminen ottamalla käyttöön joukko laitoksia kyseisen jätehuollon järjestämiseksi, jolloin edistetään ihmisten terveyden suojelua ja ymparistön laatua sekä pystytään kayttämään jateet paremmin hyödyksi. Lisäksi täydentävä ohjelma kiinteän yhdyskuntajätteen minimoinnista, uudelleenkäytöstä, lajittelusta ja kierrätyksestä täydentää tälle hankkeelle määriteltyjä tavoitteita siten, että sen avulla kyetään keräämään yhteisön direktiivien säännösten mukaisesti eri kierrätyskelpoiset materiaalit jo varhaisessa vaiheessa jo ennen niiden saapumista Cercedan jätehuoltokeskukseen. Tähän perustavoitteeseen päästään toteuttamalla joukko toissijaisia tavoitteita, kuten: - sellaisen kiinteän yhdyskuntajätteen, jota ei ole lajiteltu sen syntypaikalla, mahdollisimman tehokas ohjaaminen käsittelylaitoksiin - kiinteän yhdyskuntajätteen lajittelun ja jätejäämien hävitysvaiheen keskittäminen yhteen käsittelypaikkaan, jolloin voidaan hyötä mittakaavaeduista - lajitteluun ja kierrätykseen perustuva kiinteän yhdyskuntajätteen mahdollisimman tehokas hyödyntäminen - kierrätykseen ja uudelleenkäyttöön soveltumattoman kiinteän yhdyskuntajätteen mahdollisiman tehokas hyödyntäminen muuttamalla jäte sähköenergiaksi. 6.2. Erityiset tavoitteet Galician kiinteän yhdyskuntajätteen jätehuoltosuunnitelman mukaiset kierrätysmäärät prosentteina materiaaleittain LAJITTELU >TAULUKON PAIKKA> 7. Töiden aikataulu >TAULUKON PAIKKA> 8. Taloudellinen ja sosiaalinen kustannus-hyötyarvio Hankkeen taloudellisen kannattavuuden aste on 31,59 % laitosten 28 laitosten vuoden kayttöiällä. Alkuinvestointien lisäksi kustannuksiin kuuluvat kunnossapito- ja käyttökustannukset. Tuotto (taloudelliset hyödyt): - tuotteiden ja sivutuotteiden (paperi, lasi energia jne.) myynnistä saatavat tulot, - hankkeen toteutuksella aikaansaadut säästöt jätehuoltokuluissa, - valikoituun kierrätykseen perustuvat säästöt raaka-aineiden, luonnonvarojen ja energian osalta, - jätteiden vuotovesistä aiheutuvan maaperän ja vesistön pilaantumisen väheneminen, - jätteiden tiiviiseen sulkemiseen perustuva elinympäristön elpyminen ja uudelleenkäyttö, - lämmön ja sähkön yhteistuotantoyksikön sähköntuotantoon perustuva energiansäästö, - kiinteän yhdyskuntajätteen uudelleenkäyttöön perustuvat palavien raaka-aineiden säästöt, - säästöt ympäristökustannuksissa päästöjen vähentyessä. Kustannus-hyötyarvioon on lisättävä joukko vaikeasti mitattavia sosiaalisia hyötyjä, kuten: - ympäristöriskien ja pilaantumista aiheuttavien prosessien väheneminen - terveydellisten olojen ja kansanterveyden paraneminen - luonnonvarojen säästäminen (kutakin talteen otettua paperitonnia kohden vältytään 14 puun kaatamiselta) - kaikkien jäteperäisten metaanipäästöjen loppuminen - kansalaisten kannustaminen energiansäästöön - kestävän sosiaalis-taloudellisen kehityksen mahdollistaviin hankkeisiin kannustaminen ehkäisemällä pitkällä aikavälillä tapahtuvaa luonnonvarojen ehtymistä - elämänlaadun paraneminen - asukkaiden huomion kohdistuminen ja heidän osallistuinen kierrätystä edistäviin toimenpiteisiin - hallitsemattomien kaatopaikkojen määrän väheneminen ja siten ympäristön ja maiseman kohentuminen - työllistävä vaikutus. 9. Ympäristövaikutusten arviointi Hanke on ympäristöä ja kestävää kehitystä koskevan yhteisön viidennen poliittisen toimintaohjelman seuraavien tavoitteiden mukainen: - ympäristön laadun säilyttäminen, suojelu ja parantaminen, - ihmisten terveyden suojeleminen, - luonnonvarojen harkittu ja järkevä käyttö. Lajittelulaitoksiin saapumisen yhteydessä suoritettava lajittelu mahdollistaa jatkossa sellaisen kiinteän yhdyskuntajätteen kierrätyksen, jota ei lajittelemattomana voitaisi käyttää uudelleen eikä kierrättää. Jätteestä syntyvät jäämät muutetaan nykyaikaisissa ja puhtaissa laitoksissa sähköä tuottavaksi polttoaineeksi niin, että aina noudatetaan tiukimpia ympäristövaatimuksia. Hankkeella myötävaikutetaan näin ollen luonnonvarojen suojelemiseen ja ympäristön laadun paranemiseen. Hanke parantaa yleisesti Galician maisemaa, vesiä ja ilmanlaatua, koska se vähentää huomattavasti katopaikoilla jätteiden luonnollisen hajoamisen seurauksena usein syntyviä metaani-, dioksiini- ja päästöjä. Hanke on direktiivissä 89/369/ETY esitettyjen vaatimusten mukainen. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/048 1. Hankkeen nimi: Luonnonvesien talteenotto, sadevesien erillinen kerääminen ja Vigon viemäriverkoston yksittäiset korjaukset 2. Hakemuksesta vastaava elin 2.1 Nimi: Dirección General de Análisis y Programación Presupuestaria 2.2 Osoite: Paseo de la Castellana, 162 E - 28071 Madrid 3. Hankkeen täytäntöönpanosta vastaava elin 3.1 Nimi: Consellería de Política Territorial, Obras Públicas y vivienda 3.2 Osoite: Edificios Administrativos de San Caetano 4. Sijainti 4.1 Jäsenvaltio: Espanja 4.2 Alue: Galicia 5. Kuvaus Luonnonvesien talteenotto, sadevesien erillinen kerääminen ja Vigon viemäriverkoston yksittäiset korjaukset kuuluvat Vigon kunnan suuren osan täydellisen viemäröinnin loppuunsaattamiseksi ja puhdistamolle ohjattujen jätevesien puhdistuksen optimoimiseksi tarvittavaan hankekokonaisuuteen. Tarkoituksena on erottaa sadevesi jätevedestä, millä vältetään liiallinen virtaus ja rationalisoidaan laitosten toimintaa. 1. Juomavedenpuhdistamon suodattimien pesuveden talteenotto Casalin juomavedenpuhdistamon hiekkasuodatinten pesuvesi ohjataan suoraan viemäriverkostoon ilman minkäänlaista käsittelyä. Ehdotettu optimiratkaisu on suodatinpuristinten kuivausyksikön sekä reagenssien varastointiin ja annosteluun tarvittavien laitteiden rakentaminen erilliseen rakennukseen juomavedenpuhdistamon alueella. Tämän seurauksena jätevedenpuhdistamoon ei enää ohjaudu likavettä, hydraulisten säiliöiden toiminta paranee ja pesuvesi saadaan kerättyä talteen ohjattavaksi laitoksesta edelleen sekoitettavaksi jäteveteen myöhempää käsittelyä varten. 2. Sadevesien ohjaaminen Plaza de Américalla Liikenneväylien yhtyminen Plaza de Américalla (Vigon kaupungin ydinkeskusta) ja riittämätön salaojitus ohjaavat sadeveden yleiseen viemäriverkkoon. Kun viemäriverkko täyttyy, seuraa ylivuotoja, joiden seurauksena liikenne joudutaan katkaisemaan, mistä aiheutuu haittaa väestölle. Tämän vuoksi ehdotetaan 950 metriä pitkän halkaisijaltaan 800 millimetrin viemärin asentamista erityisesti sadeveden keräämiseen ja sen ohjaamiseen suoraan satama-altaaseen Bouzasissa. 3. Vigon taajaman viemäriverkon paikalliset korjaukset Vigon taajaman viemäri-infrastruktuuri on ikänsä vuoksi paikoin vakavasti vaurioitunut. Vilkas liikenne aiheuttaa murtumia, vuotoja ja maaperän saastumista. Ehdotettuihin toimiin kuuluu viemärin huonokuntoisten osien korvaaminen paikallisesti. Tähän kuuluu uusien 14500 metriä pitkien halkaisijaltaan 400 millimetrin viemärien, 2500 metriä pitkien halkaisijaltaan 500 millimetrin viemärien sekä 1500 metriä pitkien halkaisijaltaan 800 millimetrin viemärien asentaminen useilla vanhan kaupungin kaduilla, joilla viemäriverkosto on eniten rappeutunut. 4. Coian kulmion ja Balaidos-La Floridan alueen viemäröinti Alue, joka on jo taajaan rakennettu, on yksi kaupungin kasvualueista. Tämän vuoksi on tärkeää rakentaa sinne asianmukainen viemäri-infrastruktuuri. Hankkeeseen kuuluu seuraavanlaisen viemäriverkon asennus: - 4900 metriä pitkä halkaisijaltaan alle 600 millimetrin viemäri, - 2000 metriä pitkä halkaisijaltaan 600-900 millimetrin viemäri, - 3225 metriä pitkä soikea halkaisijaltaan 1200/1800 millimetrin viemäri. 5. Luonnonvesien käyttöönotto ja sadeveden erillinen kerääminen Vigon kunnan alueeseen kuuluu laaja maaseutualue, jolla merkittävä osa väestöstä asuu omakotitaloissa. Sadeveden ohjautuminen katoilta ja puutarhoista viemäriverkkoon on aiheuttanut Lagaresin eri sivujokien virtauksen huomattavan vähenemisen. Laajoilla Vigon kaupunkia ympäröivillä alueilla joet ovat tärkeitä maiseman ja ympäristön kannalta. Ehdotetuilla toimilla pyritään palauttamaan luonnollinen toiminta asentamalla sadeveden poistoputkia, joiden avulla virtausta voidaan säädellä viemäreissä ja välttää pumppaus- ja puhdistuslaitteiden tukkeutuminen. Lisäksi on tarpeen asentaa kokoomaviemäreitä, jotka mukautuvat erilaisiin vesivirtoihin ja väestön jakautumiseen hydrografisissa altaissa. Seuraavassa taulukossa esitetään ehdotetut työt. >TAULUKON PAIKKA> 6. Lagaresin rannoilla sijaitsevien viemärien muuttaminen, Lagaresin rantojen kunnostaminen ja paikalliset korjaukset sadeveden kanavoimiseksi Alueen pinnanmuodostuksen vuoksi Vigon kaupungin yleisellä viemäriverkolla ei ole kuin yksi valumasuunta, Lagares-joki. Ehdotetut toimenpiteet koskevat joen eri osia, joilla ranta on rapautunut, ja niiden tarkoituksena on ratkaista sadeveden valumisesta yleiseen viemäriverkkoon aiheutuva ongelma asentamalla useita poistoaukkoja, joiden kautta sadevesi valuu suoraan jokeen. Hydraulinen virtaus rajataan tasolle, joka mahdollistaa rannoilla sijaitsevien viemäreiden asianmukaisen toiminnan jäteveden ohjaamiseksi Lagaresin vedenpuhdistamolle. Näin vältetään myös vedenpuhdistamon ylikuormitus, vähennetään huomattavasti käyttökustannuksia ja elvytetään joen luonnollinen toiminta, johon kuuluu sadevesien kuljettaminen ja virkistäytymismahdollisuuksien tarjoaminen väestölle. 6. Tavoitteet Esitettyjen hankkeiden pääasiallisena tavoitteena on Vigon kaupungin viemäriverkoston parantaminen ja useiden tällä hetkellä rappeutuneiden luonnonvesistöjen kunnostaminen. Hankkeen avulla rationalisoidaan jätevedenpuhdistamon toimintaa ja vähennetään sen käyttökustannuksia sekä parannetaan huomattavasti sen toiminnan säännönmukaisuutta ja poistovesien laatua. Hankkeen tavoitteena on myös palauttaa väestön käyttöön tällä hetkellä rappeutuneita alueita, jotka kaupunkiympäristössä voidaan ottaa virkistyskäyttöön ja kävelyalueeksi. Yleinen tavoite on parantaa lukuisia rappeutuneita alueita mahdollisimman edullisin kustannuksin ja mahdollisimman suurella yhteiskunnallisella hyödyllä luomalla samanaikaisesti perusta direktiivin 91/271/ETY soveltamiselle, joka on vuonna 2000 pakollista kaikissa jäsenvaltioissa. 7. Töiden aikataulu >TAULUKON PAIKKA> 8. Taloudellinen ja sosiaalinen kustannus-hyötyarvio a) Kustannus-hyötyarviosta voitiin todeta seuraavat periaatteet: - investointien käyttöikä: 20 vuotta, - käyttö- ja ylläpitokustannukset: 2,5 prosenttia alkuperäisestä investoinnista, - ympäristöetujen hyödyntäminen: veden laadun parantaminen, kansanterveys, joen virtauksen parantaminen, - yhteisölle aiheutuvien etujen hyödyntäminen: kävelyalueiden käyttöönotto. b) - sisäinen kannattavuusaste 9 prosenttia, - kaikkien hankkeiden nettotuottoarvo vuonna 1997: 1517,7 miljoonaa Espanjan pesetaa (diskonttokorko 6 %). c) työpaikkojen luominen eri vaiheissa: - toteutusvaiheessa 130 suoraa 215 epäsuorasti syntyvää työpaikkaa (21 kuukauden aikana) - käyttövaiheessa 15 suoraa työpaikkaa 40 epäsuorasti syntyvää työpaikkaa. 9. Ympäristövaikutusten arviointi a) Hankkeet vastaavat seuraavia 130 r artiklassa vahvistettuja yhteisön toiminnan tavoitteita ympäristön alalla: - ympäristön laadun säilyttäminen, suojelu ja parantaminen, - ihmisten terveyden suojelun edistäminen, - luonnonvarojen harkittu ja järkevä käyttö. b) Hankkeet noudattavat seuraavia viidennen toimintaohjelman tavoitteita: - luonnonvarojen kestävä hallinta, vesivarojen saasteiden vähentäminen, - vesivarojen asianmukainen hallinta, - kaupunkiympäristön laadun parantaminen, - kansanterveyden ja turvallisuuden parantaminen. c) Hanke koskee yhdyskuntajätevesien kanavointia ja viemäröintiä. Se perustuu yhdyskuntajätevesien käsittelystä annettuun direktiiviin 91/271/ETY ja sen täytäntöönpanemiseksi annettuihin Espanjan kansallisiin lakeihin. Ehdotettujen toimien tarkoituksena on joen rantojen erittäin huonokuntoisten osien kunnostaminen ympäristön kannalta kävelyalueeksi sopivaksi sekä rajoittaa jätevesien poistamista suoraan jokeen sinne joutuvan saastemäärän vähentämiseksi ja veden laadun huomattavaksi parantamiseksi. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/049 1. Hankkeen nimi Jätevesien käsittely ja puhdistaminen eräissä Baleaarien kunnissa 2. Hakemuksesta vastaava elin 2.1 Nimi: Dirección General de Análisis y Programación Presupuestaria 2.2 Osoite: Paseo de la Castellana, 162 E - 28071 Madrid 3. Hankkeen täytäntöönpanosta vastaava elin 3.1 Nimi: Consellería del Medio Ambiente, ordenación del territorio y litoral 3.2 Osoite: Avendia Gabriel Alomar y Villalonga, 33 E - Palma de Mallorca 4. Sijainti 4.1 Jäsenvaltio: Espanja 4.2 Alue: Baleaarit 5. Kuvaus 1. Camposin puhdistamo: Camposin puhdistamoa koskevaan rakennushankkeeseen kuuluu esikäsittely, joka sisältää seuraavat osat: - sisääntulokammio, kiinteän saniteettijätteen välppäys ja esipoistot, - automaattinen itsepuhdistava hienoseulonta yhdistettynä kuivauspuristimeen, - hiekan ja rasvan poisto hiekan- ja rasvanerottelijoilla, - virtausmittaus, - perinteinen biologinen käsittely aktiivilietteellä. Ilmastusta ja mädätystä varten rakennetaan kaksi samanlaista allasta, - jälkiselkeytys kahdessa samanlaisessa pyöreässä, kaapijalla varustetussa altaassa, - kolmas suodatusvaihe; jätevesiä on tarkoitus käyttää maanviljelysalueiden ja erään golfkentän kasteluun, - lietteenkäsittely, johon sisältyy saostaminen laskeuttamalla ja sentrifugikuivaus, - välppäys- ja kuivauslaite, valvontahalli ja henkilökunnan saniteettitilat sekä pukuhuoneet. 2. Santa Marian puhdistamo Santa Marian puhdistamon rakentamista koskeva hanke käsittää seuraavat työt: - automaattinen välppäys itsepuhdistuvalla seulalla, - esipoistot, - hiekan ja rasvan erotus, - virtausmittaus, - kaksivaiheinen biologinen käsittely, joka käsittää seuraavat toimet: alkuilmastus, selkeytys, esiselkeytys, nitraatinpoisto, ilmastus, jälkiselkeytys, lietteen mädätys, - lietteen saostaminen, - lietteen kuivatus suotonauhamenetelmällä, - jäteveden suodatus. Santa Marian jäteveden puhdistamossa sovellettaviin teknisiin menetelmiin sisältyy kaksivaiheinen biologinen käsittely, jonka osavaiheet on kuvattu edellä olevassa kohdassa. Ennen jäteveden päästamistä sakokaivoihin vesi suodatetaan kyseisten kaivojen käyttöiän pidentämiseksi. 3. Mahónin puhdistamo >TAULUKON PAIKKA> >TAULUKON PAIKKA> Veden on oltava kohtuullisen kirkasta, eikä siinä saa olla minkäänlaista epämiellyttävää hajua. Liete: lietteellä on käsittelyn jälkeen oltava seuraavat ominaisuudet samoin arviointiperustein: >TAULUKON PAIKKA> 4. Ibizan puhdistamon laajentaminen Ibizan puhdistamon perustoimet ja -prosessit ovat: - esikäsittely hajuttomassa rakennuksessa: erotushuone, välppäys, jäämien murskaaminen, hiekan ja rasvan erotus, - vesilinja hajuttomassa rakennuksessa: siirtyminen fysikaalis-kemialliseen käsittelyyn kahdella linjalla, jotka käsittävät saostushuoneen ja lamellimaisen selkeytysaltaan, biologisia suodattimia uppokerroksen päällä (4 linjaa), ainoastaan talvikäyttöön, juoksutus viemäriä pitkin mereen, - lietelinja samassa hajuttomassa rakennuksessa: lietteen saostus, lietteen kuivatus suotonauhamenetelmällä, lietteen stabilointi kalkilla, lietteen varastointi. Paras keino parantaa Ibizan puhdistamon toimivuutta on rakentaa nykyisten neljän yksikön lisäksi kaksi uutta suodatusyksikköä, joista kussakin käsitellään 2500 kuutiometriä vuorokaudessa, jolloin käsittelyteho nousee jopa 15000 kuutiometriin vuorokaudessa, ja sopia laajennustöiden jatkamisesta tulevaisuudessa neljällä lisäyksiköllä, jolloin käsittelytehoksi saadaan jopa 25000 kuutiometriä vuorokaudessa (asukasvastineluku 100000). Typpi ja fosfori on pystyttävä poistamaan virtaamasta kokonaan voimassa olevassa lainsäädännössä vahvistettujen raja-arvojen saavuttamiseksi, kun kyseistä lainsäädäntöä sovelletaan yli 100000 asukkaan väestöön, jonka tuottama jätevesi päästetään haavoittuville alueille; kokonaistypen määrä on 10 mg/l ja kokonaisfosforimäärä 1 mg/l. Koska puhdistamo sijaitsee Ibizan kaupunkitaajamassa, laitos on rakennettava hajunpoistojärjestelmän sisältävään rakennukseen. 5. Sa Poblan kompostointilaitos Kompostointilaitos käsittää ensisijaisesti seuraavat laitokset: a) Tuotteiden vastaanottoalue: - Tuotteiden sisääntulon ja poistumisen valvomiseksi ja ohjaamiseksi maanparannusaineet punnitaan ensin tarkoitukseen varatulla vaa'alla, jossa on aakkosnumeerinen tulostava näyttö; käsitellyt tuottet lähetetään vastaanottosiiloihin varastoitaviksi. Säiliöt on varustettu pohjaruuveilla, joissa on nopeudensäädin aineiden jatkuvakäyttöistä sekointa pyörittävälle liukuhihnalle tapahtuvaa annostelua varten - 16 m × 3 m:n (60 tonnin) vaakalaite, joka on mukautettu sellaisten erilaisten kuljetusajoneuvojen valvontaan, joita voidaan käyttää aineiden ja tuotetun kompostointiaineen käsittelyyn - liukuhihnoihin perustuva materiaalien käsittely- ja kuljetusjärjestelmä: kapasiteetti 50 m3/h - mullan sekoitin: 50 m3/h - mullan varastointisiilot: kapasiteetti 85 m3 - puuaines- ja selluloosavarasto (katettu): kapasiteetti 250 m3. b) Kompostointijärjestelmä: Suunnitelma käsittää nopeutetun, kannen alla tapahtuvan esikompostoinnin ilmastettujen dynaamisten kanavien avulla, joissa on tarvittavat kääntö- ja siirtovälineet sekä kompostiksi muunnettavan massan keskimääräisen lämpötilan mukaan valvotun ja säädellyn ilman puhalluslaitteet. Suunnitelmaan kuuluu 10 dynaamisen kanavan rakentaminen ja laite, jolla kompostoria voidaan siirtää kanavasta toiseen täysin automaattisesti. Kanavien käyttömitat ovat 28,5 × 3,45 × 2,10; näin ollen kokonaistilavuus on 2065 m3. Nopeutetun kompostoinnin kesto on 16 päivää. Ehdotetussa kompostorissa on 55 kW:n moottorilla varustettu hydraulinen järjestelmä. Jokaisessa kanavassa on kaksi tuuletinta seoksen pakotettua ilmastaista varten, ja niiden kapasiteetti on 2200 m3/h 200 mm:n vesipatsaan paineessa. Tuuletusyksikköjä on kaikkiaan 20 kpl, ja niiden yhteenlaskettu ilmastointikapasiteetti voi olla jopa 44000 m3. c) Sisäinen käsittely: Hankitaan kaksi 75 hv:n (DIN 70020) FIAT ALLIS FR7C -tyyppistä tai vastaavaa kuormaajaa, joissa on nelitahtinen dieselmoottori, suorasuihkutus, neljä sylinteriä ja 3900 cm3:n sylinteritilavuus ja joiden kapasiteetti on 2 m3. Kanavista poistettu kompostiaines johdetaan kypsytysosastolle, jossa se kasataan 20 × 16 m:n pinoiksi = 320 m3. Raaka kompostiaines on tarkoitus varastoida pinta-alaltaan 320 m2:n (20 m × 16 m) alueelle ja lopputuote 28 m × 16 m:n = 448 m2:n alueelle. d) Jalostus: Jalostusosaston kapasiteetin on tarkoitus olla 50 m3/h, minkä pitäisi mahdollistaa hyvin nopea jalostus ilman lisähenkilöstön tarvetta. Jalostuslinjalle tapahtuvasta toimituksesta huolehtii kuormaaja, ja linja käsittää seuraavat osat: - 25 m3:n syöttösiilo, - kaksiruuvinen rouhin, joka sekoittaa kypsytysprosessin aikana muodostuneet aineet ja paakut, - itsepuhdistuva pyörivä seula (kaksi 25 mm:n ja 10 mm:n silmukoin varustettua seulontayksikköä), - liukuhihnajärjestelmät. e) Imu- ja hajunpoistojärjestelmät: Nopeutetun kompostoinnin osasto on tarkoitus sijoittaa suljettuun rakennukseen, jossa on epäpuhtaan ilman imu- ja tuuletusjärjestelmä. Ilma johdetaan AISI 304 -kanavien kautta, jotka sijoitetaan ulkokaton lähellä olevien poikkipuiden päälle siten, että ne eivät häiritse syöttösiiloja, varastointi- ja sekoitusosastoja eivätkä kanavaosastoa. Poistettu ilmamäärä (38000 + 21000 m3/h) ohjataan keskipakotuulettimien kautta vastaaville hajunpoisto-osastoille menetelmällä, jossa käytetään biologista suodatinta. 6. Ciudadela Surin palvelupuhdistamo a) Kypsytysaltaat: niiden kapasiteetti on 50000 m3 ja kokonaispinta-ala 1,8 ha. Keskisyvyys on 3 m. Niistä tehdään läpäisemättömiä 1,2 mm:n synteettisellä kerroksella ja ne suojataan sisäpuoleltaan geotekstiilihuovalla. b) Paineohjaus: rakennetaan 200 m3:n säiliö, joka on käyttömitoiltaan 7 m/sivu ja 4 m/syvyys ja joka käsittää kolme 100 m3/h (2 + 1) käsittelevää pumppua paineen ollessa 10 kg/cm2. c) Maatalousalueen ympärille sijoitettava kehä asennetaan halkaisijaltaan 250 mm:n putki, jossa on 10 ilmankehän työpaine; putki on kaksiosainen, ja sen osat liittyvät toisiinsa. Sen kokonaispituus on 8750 m. 7. Sollerin palvelupuhdistamo a) Hanke käsittää kapasiteetiltaan 2000 m3:n altaan rakentamisen, jolla on tarkoitus varmistaa syntyvien virtaamien tietynlainen säätely. Tilavuus on puolet yhden päivän käsittelymäärästä. Allas kaivetaan maahan ja samalla kaivauksen ympärille muodostuu maavalleja. Allas käsitellään läpäisemättömäksi EPDM-kerroksella ja suojataan geotekstiilillä. b) Seuraavanlaista käsittelylinjapalvelua on ehdotettu: - seulonta staattisten, silmäkooltan 0,5 mm:n seulojen avulla, - saostus rautakloridilla (säiliöt 10 päivälle), - hiekkasuodatus AQUAZUR-tyyppisellä tai vastaavalla suodattimistolla, - klooraus, esiklooraus (6 ppm) ja jälkiklooraus (1 ppm), imeytyskierros. Suunnitelmaan kuuluu myös valvontarakennus, joka käsittää muun muassa valvontakeskuksen, toimiston, pukuhuoneet, laboratorion ja työhuoneen. Tämän puhdistamon kapasiteetti riittäisi sesonkiajan enimmäisvirtaaman eli 4000 m3:n käsittelyyn vuorokaudessa. Käsittelemättomiä ylijäämiä ei muodostuisi niiden kuukausien aikana, jolloin jätevettä voidaan käyttää kasteluun. c) Varastointilammikko: rakennetaan varastointilammikko, jonka keskisyvyys on 5 m ja kokonaistilavuus 12000 m3, mikä merkitsee kolmen päivän varastointiaikaa. Pumput on tarkoitus korvata kolmella 30 kW:n pumpulla. d) Putkisto numero 1: Edellä mainitut työntölaitteet poistavat veden vuorotellen kahta putkea pitkin. Toinen näista putkista on 2100 m pitkä, ja se johtaa veden 38 m:n korkeuteen pumppuaseman yläpuolelle. Putken koko on laskettu siten, että sen halkaisija on 300 mm ja vastus 5 m matkalla 0,8 m/s. Putkisto numero 2 (pidennys): Nykyistä kasteluputkea on pidennettävä sen mukaan mitä edellä on esitetty, jotta vesi voidaan poistaa ylempään jakeluverkostoon, mikä edellyttää 1250 m:n mittaisten ja halkaisijaltaan 250 mm:n putkien asentamista. Kasteluverkostot 1 ja 2: Rakennetaan kaksi kasteluverkostoa, joista kumpikin pystyy toimittamaan 2000 m3 vuorokaudessa. Ne käsittävät 732 m pitkän, halkaisijaltaan 250 mm:n pääputkiston ja kuusi 632 m:n mittaista ja halkaisijaltaan 100 mm:n sivuputkistoa. 8. Cala Ratjadan palvelupuhdistamo a) Pitkälle kehittynyt käsittely saostamalla ja suodattamalla: - seulonta staattisilla, silmähalkaisijaltaan 0,5 mm:n seuloilla - saostaminen rautakloridilla (säiliöt 10 päivälle) - hiekkasuodatus AQUAZUR-tyyppisellä tai vastaavalla suodattimistolla - klooraus, esiklooraus (6 ppm) ja jälkiklooraus (1 ppm), imeytyskierros. Suunnitelmaan kuuluu myös valvontarakennus, joka käsittää muun muassa valvontakeskuksen, toimiston, pukuhuoneet, laboratorion ja työhuoneen. Tämän aseman kapasiteetti on 6750 m3 vuorokaudessa, mikä vastaa puhdistamolle tarkoitettua virtausmäärää laitosten laajennustöiden valmistuttua. b) Pumppuasema: saostusasemalla käsitelty vesi työnnetään kastelualueelle tilavuudeltaan 300 m3:n ohjausaseman kautta. Siihen kuuluu kolme pumppua (2 + 1), joista kukin voi pumpata 225 m3/h 48,5 m:n painekorkeuteen 50 kW:n teholla. c) Työntöputki: se on pituudeltaan 4350 m, halkaisijaltaan 500 mm ja sen työpaine on 10 atm. 9. Cala D'Orin palvelupuhdistamo On kyse seuraavista laitoksista, joita käytetään viheralueiden ja julkisten puutarhojen kasteluun: a) Seuraavanlaista käsittelylinjaa on ehdotettu: - seulonta staattisilla, silmähalkaisijaltaan 0,5 mm:n seuloilla, - saostaminen rautakloridilla (säiliöt 10 päivälle), - hiekkasuodatus AQUAZUR-typpisellä tai vastaavalla suodattimistolla, - klooraus, esiklooraus (6 ppm) ja jälkiklooraus (1 ppm), imeytyskierros. b) Varastointilammikko: rakennetaan keskisyvyydeltään 5 metrin varastointilammikko, jonka kokonaiskapasiteetti on 4200 m3, saostamalla ja suodattamalla käsitellylle vedelle. c) Perusputkisto Kaupunkialueen kastelua varten tarvitaan 1000 m:n mittainen perusputkisto. Koska 800 m:n mittainen ja halkaisijaltaan 200 mm:n putkisto on jo olemassa, suunnitelmaan kuuluu ainoastaan sen pidentäminen 200 m:llä. 6. Tavoitteet Kaikkiin hankkeisiin sovellettavan menettelytavan mukaisesti jätevesien puhdistusta jatketaan yhteisön direktiivin säännösten mukaisten BHK-arvojen, suspensiona olevien kiintoainepitoisuuksien ja niin edelleen saavuttamiseksi, ja biologiseen käsittelyyn sisällytetään ravintoaineiden poistaminen; lisäksi fosforipitoisuus säilytetään direktiivin säännösten mukaisena fysikaalis-kemiallisella käsittelyllä, ja lopuksi suoritetaan suodatus sen varmistamiseksi, että: 1) päästöt mereen eivät vaikuta millään tavoin matkailuteollisuuteen, eikä ekologinen tasapaino järky; 2) maaperään suodattamalla tehdyt päästöt suoritetaan parhaissa mahdollisissa olosuhteissa, jotta tätä maanalaista vettä voitaisiin käyttää uudelleen ja varastoida; 3) vesi käytetään uudelleen kasteluun, erityisesti julkisissa puutarhoissa. On myös tarkoitus, että puhdistamojen ylijäämälietettä käytetään maataloudessa sen sijaan että se kuljetettaisiin pois. 7. Töiden aikataulu >TAULUKON PAIKKA> 8. Taloudellinen ja sosiaalinen kustannus-hyötyarvio a) Kustannus-hyötyarvio on suoritettu seuraavien olettamusten perusteella: - laitosten käyttöikä: 20 vuotta - käyttö- ja ylläpitokustannukset - jäte- ja käsittelymaksut sekä vesitariffi, joilla katetaan käyttö- ja ylläpitokustannukset; - ympäristöhyödyn arviointi: vesien laadun parantuminen, kansanterveys - taloudellisen hyödyn arviointi: käsitellyn veden uudelleen käyttö on alkukustannuksia tasoittava tulolähde. b) - Taloudellisen sisäisen kannattavuuden aste on 5,13 % - 23,73 % - Kyseisten hankkeiden nykyarvoksi katsotaan 1691 miljardia vuoden 1997 Espanjan pesetaa (diskonttokorko 5 %). c) Työllisyyden kasvu: - toteutusvaihe: 180 välitöntä työpaikkaa 250 välillistä työpaikkaa (1,5 vuodeksi) - käyttövaihe: 50 välitöntä työpaikkaa 30 välillistä työpaikkaa 9. Ympäristövaikutusten arviointi a) Hankkeet ovat seuraavien perustamissopimuksen 130 r artiklan mukaisten ympäristöä koskevaa yhteisön toimintaohjelmaa varten vahvistettujen tavoitteiden mukaisia: - ympäristön laadun säilyttäminen, suojelu ja parantaminen, - ihmisten terveyden suojelun edistäminen, - luonnonvarojen järkevä käyttö. b) Hankkeet ovat seuraavien viidennessä toimintaohjelmassa esitettyjen tavoitteiden mukaisia: - luonnonvarojen kestävä hoitaminen vähentämällä vesivarojen pilaantumista, - asianmukainen vesivaroista huolehtiminen, - kaupunkiympäristön laadun parantaminen, - ihmisten turvallisuuden ja kansanterveyden parantaminen. c) Hanke koskee yhdyskuntajätevesien viemäröintiä. Se kuuluu yhdyskuntajätevesien käsittelystä annetun direktiivin 91/271/ETY ja kyseisen direktiivin täytäntöönpanemiseksi annetun Espanjan lainsäädännön soveltamisalaan. Hankkeet kuuluvat näin ollen direktiivin 85/377/ETY liitteessä II tarkoitettuun luokkaan. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/051 1. Hankkeen nimi Kastilia-La Manchan jätevesien puhdistaminen 2. Hakemuksesta vastaava elin 2.1 Nimi: Dirección General de Análisis y Programación Presupuestaria 2.2 Osoite: Paseo de la Castellana 162 E - 28071 Madrid 3. Hankkeen täytäntöönpanosta vastaava elin 3.1 Nimi: J.C.C.M. - Consejeria de Obras Públicas - Dirección General de Carreteras, obras Hidraúlicas y Transportes 3.2 Osoite: P. Cristo de la Vega s/n E - 45071 Toledo 4. Sijainti 4.1 Jäsenvaltio: Espanja 4.2 Alue: Kastilia-La Mancha 5. Kuvaus P.1 Jätevedenpuhdistamo- Puebla de Montalbán Liete aktivoidaan jatketun hapetuksen avulla sekä poistamalla typpeä ja fosforia pyörivässä biologisessa reaktorissa. Puhdistamossa on seuraavat laitteet: a) Vedenotto - saostuskaivot, pumppukaivo, ylivuotosäiliö, vedenottokammio - suodatus (kahdessa erillisessä kourussa) itsepuhdistuvilla välpillä - hiekan ja veden poisto ilmastuksen avulla. b) Biologinen käsittely - pyörivä reaktori - jälkiselkeytysallas (halkaisija 20 m), yli jäävän lietteen poisto ja hiukkasten laskeutus - liete: putket selkeytysaltaasta pumppukaivoon. Aktivoitu liete kierrätetään pumppaamalla hapetuskouruihin ja yli jäävä liete tiivistyssäiliöön, jossa se tiivistetään gravitaation avulla. Tiivistetty ja homogenoitu liete kuivataan sentrifugissa. c) Muut laitteet - puhdistamorakennus ja valvomo - rakennus esikäsittelyä varten d) Käyttö - varusteltu laboratorio (mittarit pH:n ja liuenneen hapen mittaamiseen) ja laitteet kiinteiden aineiden määritykseen - paloturvallisuus- ja sammutuslaitteet sekä tavanomaiset ja sähköiset turvalaitteet - koneet ja työvälineet - tekninen apu. P.2 Puhdistamot: Illescas, Numancia de la Sagra ja Yuncos Illescasin, Numancia de la Sagran ja Yuncosin taajamiin rakennetaan jatkettua hapetusta käyttävät jätevedenpuhdistamot, joissa on laitteet myös ravinteiden poistoon. a) Jätevesien kerääminen: Yksi järjestelmä kaikkia hankkeeseen kuuluvia taajamia varten. Tämän järjestelmän nykyinen asukasvastineluku on talvella 15600 ja kesällä 27000. Tulevaisuudessa sen on tarkoitus olla talvella 24400 ja kesällä 37200. Kolmen taajaman viemärit yhdistetään yhdellä kuitusementistä rakennettavalla viemärillä. Tämä pääviemäri on rakennettava betonin sijasta kuitusementistä sen paremman vedenpitävyyden ja huokoisuuden vuoksi. Näin vähennetään hävikkiä ja vieraiden aineiden pääsyä viemäriputkiin. b) Jäteveden käsittely: käsiteltävästä vedestä pääosa on yhdyskuntajätevettä, mutta pieni osa siitä tulee Illescasin teollisuusalueilta. Puhdistusjärjestelmässä liete aktivoidaan jatketulla hapetuksella (pyörivissä) hapetuskouruissa. Lisäksi järjestelmään kuuluu ravinteiden poisto, fosforin kemiallinen saostus ja nitrifikaatio. Esikäsittelykapasiteetti on viisinkertainen nykyiseen keskiarvoon verrattuna. Laitoksessa on täydellisen automatisoinnin ja tulosten seurannan vaatimat sondit ja rekisteröintilaitteet sekä laboratorio riittävien vähimmäiskokeiden suorittamiseen. c) Liete: polyelektrolyytti- ja linkokuivattu liete johdetaan puristimen kautta säiliöön, jossa se kuljetetaan kaatopaikalle. Jos lietteen määritystulos on hyvä, sitä voidaan myös käyttää lannoitukseen. P.3 Las Pedroneras, Las Mesas, Alberca del Zancara ja El Pedernoso Hanke koskee jätevedenpuhdistamon rakentamista kuhunkin mainituista neljästä kunnasta. Jokaiseen näistä neljästä puhdistamosta tulee samanlainen järjestelmä: a) Vedenkäsittelylinja: yhtä linjaa käytetään koko vuoden ajan. Kesäkaudella linja on mahdollista jakaa kahtia biologista puhdistusta varten. Tähän sisältyy: 1) Esikäsittely: tuloveden tankki, ylivuotosäiliö ja saostuskaivot; suodatus; hiekan ja rasvan poisto; öljyn ja rasvan erotus; hiekan erotus; käsittelemättömän veden virtaaman mittaus. 2) Biologinen käsittely: biologinen reaktori (yksi linja talvella ja kaksi kesällä); jälkiselkeytysallas; puhdistetun veden poisto. b) Lietteenkäsittely: aktiivilietteen kierrätys ja ylijäämälietteen pumppaus; stabiloidun lietteen gravitaatiosaostus; lietteen kuivatus; kuivatun lietteen varastointi; lietteen kuljetus kaatopaikalle. P.4 Moran jätevedenpuhdistamo Hankkeen tarkoituksena on rakentaa Toledossa sijaitsevaan Moran kuntaan asianmukainen jätevedenpuhdistusjärjestelmä. Tätä varten on suunnitteilla kaksi kilometriä viemäriputkea, jolla johdetaan jätevedet nykyisestä keräyspaikasta puhdistamoon. P.5 Socuellamosin jätevenpuhdistamo Viemäriä jatketaan puhdistamolle asti. Rakennettava uusi puhdistamo käyttää tavanomaista aktiivilietteen järjestelmää. a) Viemärin tärkeimmät osat ovat seuraavat: - käsittelemättömän veden pumppaus - suodatus kolmemillisellä seulalla - hiekan ja rasvan poisto - Parshallin kanava, jossa virtaamaa mitataan ultraäänellä - fosforin ja typen poistoon biologinen reaktori, jonka kapasiteetti on 2048 m3. Fosfori poistetaan rautakloridilla ja typpi anoksisten alueiden ja nesteen kierrätyksen avulla. - pyöreä jälkiselkeytysallas, jonka halkaisija on 22 metriä - sterilointi. b) Lietteenkäsittelylinja muodostuu seuraavista toiminnoista: - kierrätettävän lietteen pumppaaminen - ylijäämälietteen pumppaaminen esiselkeytysaltaaseen - sekalietteen poisto esiselkeytysaltaasta (aerobinen mädätys) - aerobinen mädätys 1765 m3:n ilmastusaltaassa, johon johdetaan pieniä kuplia - lietteen pumppaaminen saostettavaksi - pyöreä gravitaatiosaostusallas (halkaisija 8 m) - lietteen pumppaus kuivattavaksi - keskipakoisvoimalla saostetun lietteen kuivatus - kuivatun lietteen varastointi. P.6 Villanueva de los Infantes, Alcubillas ja Cozar Hanke koskee jätevedenpuhdistamon rakentamista kuhunkin mainituista kolmesta kunnasta. Jokaiseen näistä kolmesta puhdistamosta tulee samanlainen järjestelmä: a) Vedenkäsittelylinja: Yhtä linjaa käytetään koko vuoden ajan. Kesäkaudella linja on mahdollista jakaa kahtia biologista puhdistusta varten. Tähän sisältyy: 1. Esikäsittely: tuloveden tankki, ylivuotosäiliö ja saostuskaivot; suodatus; hiekan ja rasvan poisto; öljyn ja rasvan erotus; hiekan erotus; käsittelemättömän veden virtaaman mittaus. 2. Biologinen käsittely: biologinen reaktori (yksi linja talvella ja kaksi kesällä); jälkiselkeytysallas; puhdistetun veden poisto. b) Lietteenkäsittelylinja: - aktiivilietteen kierrätys ja ylijäämälietteen pumppaus - stabiloidun lietteen gravitaatiosaostus - lietteen kuivatus - kuivatun lietteen varastointi - lietteen kuljetus kaatopaikalle. P.7 Ayna, Bogarra, Lietor ja Riopar Hanke koskee jätevedenpuhdistamon rakentamista kuhunkin mainituista neljästä kunnasta. Jokaiseen näistä neljästä puhdistamosta tulee samanlainen järjestelmä: a) Vedenkäsittelylinja: yhtä linjaa käytetään koko vuoden ajan. Kesäkaudella linja on mahdollista jakaa kahtia biologista puhdistusta varten. Tähän sisältyy: 1. Esikäsittely: tuloveden tankki, ylivuotosäiliö ja saostuskaivot; suodatus; hiekan ja rasvan poisto; öljyn ja rasvan erotus; hiekan erotus; käsittelemättömän veden virtaaman mittaus. 2. Biologinen käsittely: biologinen reaktori (yksi linja talvella ja kaksi kesällä); jälkiselkeytysallas; puhdistetun veden poisto. b) Lietteenkäsittelylinja: - aktiivilietteen kierrätys ja ylijäämälietteen pumppaus - stabiloidun lietteen gravitaatiosaostus - lietteen kuivatus - kuivatun lietteen varastointi. P.8 Ocañan jätevedenpuhdistamo Tämän puhdistamon tärkeimmät ominaisuudet ovat seuraavat: a) Vedenkäsittelylinja: - esikäsittely - jatkettuun hapetukseen perustuva biologinen käsittely, joka muodostuu seuraavista: anoksinen alue, biologinen reaktori, jälkiselkeytys ja lietteen kierrätys. b) Lietteenkäsittelylinja: - lietteen tiivistys - kemiallinen käsittely - lietteen kuivatus. Hankkeessa on kyse viemärin jatkamisesta neljällä kilometrillä. Lisäksi rakennetaan uusi puhdistamo, jossa käsitellään Toledossa sijaitsevan Ocañan kunnan 12000 asukkaan jätevedet. Jäteveden biologiseen käsittelyyn perustuvan puhdistamon rakentamisella vältetään kunnan jätteistä aiheutuva vedenlaadun heikkeneminen. P.9 La Rodan jätevedenpuhdistamo Rakennettavan puhdistamon tärkeimmät ominaisuudet ovat seuraavat: a) Vedenkäsittelylinja: - tuloveden tankki, ylivuotosäiliö ja yleinen virtaaman ohjaus - saostuskaivot - jäteveden pumppaus - suodatus kahdella pyörivällä seulalla, joiden silmäkoko on 1,5 mm; poistettujen jätteiden tiivistys - hiekan ja rasvan erotus ilmastuksen avulla - virtaaman mittaus ja rekisteröinti - jatkuvaan hapetukseen perustuva biologinen käsittely aktivoidulla lietteellä sekä nitrifikaation ja typenpoiston avulla - jälkiselkeytysallas - tuloksena olevan veden klooridesinfiointi (hätätapauksissa) natriumhypokloriitilla. b) Lietteenkäsittelylinja: - kerrostuneen aktiivilietteen kierrätys biologisen reaktorin suulla - ylijäävän aktiivilietteen poisto - tiivistetyn ja polyelektrolyyttikäsitellyn lietteen kuivatus sentrifuugissa, jonka kapasiteetti on 3 m3 tunnissa. Kuivattu liete käytetään lannoitteena tai viedään kaatopaikalle. P.10 Torrijosin jätevedenpuhdistamo Torrijosiin rakennetaan viemäri ja jätevedenpuhdistamo, jossa käytetään aktiivilieteprosessia ja täydellistä hapetusta. Ravinteet poistetaan pyörivässä biologisessa reaktorissa. Puhdistusjärjestelmä muodostuu seuraavista osista: a) Vedenotto: - saostuskaivot sekä välppä näiden ja pumppukaivojen välillä - pumppukaivot, joissa on upotetut pumput (2 + 1R) - ylivuotosäiliö, vedenottokammio. Päätankki, josta vesi johdetaan suodatuskanaviin - suodatus (kahdessa erillisessä kourussa) - hiekan ja rasvan poisto ilmastuksen avulla. b) Biologinen käsittely: - jälkiselkeytysaltaasta tulevaa aktiivilietettä käyttävä pyörivä reaktori - tilavuus 6300 m3 - ilmastus kuplien avulla (700 yksikköä) - hapenmittausanturit kuplavirtaaman säätelyä varten - pintaroottorit kiintoaineksen pitämiseksi suspendoituna virtaaman kiihdyttimien avulla (4 jokaisessa altaassa) - jälkiselkeytysallas, jonka halkaisija on 20 m ja josta tapahtuu aktiivilietteen kierrätys biologiseen reaktoriin; ylijäämälietteen poisto ja hiukkasten laskeutus. Kourut puhdistetun veden johtamista varten. Lietteen kerääminen kaapimilla keskuskouruun. c) Liete: Liete johdetaan selkeytysaltaasta pumppukaivoon. Aktiiviliete kierrätetään pumppaamalla hapetuskouruihin ja ylijäävä liete tiivistyssäiliöön. Kierrätyskapasiteetti vaihtelee sen mukaan mikä on aktiivilietteen tarve reaktorissa. Tätä varten on varapumppu (2 + 1R). - Lietteen tiivistys Ylijäämäliete tiivistetään gravitaation avulla pyöreässä altaassa, jossa se kerätään kaapimilla keskelle; tiivistetty liete johdetaan altaan keskuskouruun ja kelluva osa pääjärjestelmään. Tiivistysaltaan on oltava katettu. - Lietteen kuivatus Tiivistetty ja homogenoitu liete johdetaan pumpuilla sentrifugiin kuivattavaksi. Järjestelmään tulee automaattinen polyelektrolyyttien annostelija ja mäntäpumput, joissa on kaksinkertaiset kalvot (1 + 1R). d) Muut osat: - puhdistamorakennus ja valvomo - rakennus esikäsittelyä varten. 6. Tavoitteet Direktiivin 91/271/ETY mukaisen puhdistamon rakentaminen näiden kuntien yhdyskuntajätevesiä varten. Jätevedenpuhdistamo palvelee noin 160000:ta asukasta. Sen puhdistuskapasiteetti on noin 30000 m3 vettä vuorokaudessa. Ympäristön sekä pinta- ja pohjavesivarojen suojelu. >TAULUKON PAIKKA> 7. Töiden aikataulu >TAULUKON PAIKKA> 8. Taloudellinen ja sosiaalinen kustannus-hyötyarvio a) Kustannus-hyötyarvio perustuu seuraaviin: - investoinnin kohteen käyttöikä 20 vuotta - käyttö- ja ylläpitokustannukset - jäte- ja puhdistusmaksuilla sekä vesimaksuilla katetaan puhdistamojen käyttö- ja ylläpitokustannukset - ympäristölle aiheutuvan hyödyn arviointi: vedenlaatu. b) Toteutusvaiheessa hankkeella luodaan 330 välitöntä ja 230 välillistä työpaikkaa. c) Sisäinen kannattavuusaste on 8 prosenttia ja laskennallinen nettoarvo (4 prosentin diskonttokorolla) 2329151 Espanjan pesetaa. 9. Ympäristövaikutusten arviointi Hankkeet auttavat osaltaan juomaveden tarpeen tyydyttämisessä. Lisäksi ne tukevat ihmisten terveyden suojelua luonnonvarojen järkevää käyttöä edistämällä. Nämä hankkeet myös edistävät alueen sosiaalista ja taloudellista kehitystä ympäristöä säästävällä tavalla. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/052 1. Hankkeen nimi Kastilia-La Manchan kiinteästä yhdyskuntajätteestä huolehtiminen 2. Hakemuksesta vastaava elin 2.1 Nimi: Dirección General de Planificación 2.2 Osoite: Paseo de la Castellana 162 E - 28071 Madrid 3. Hankkeen täytäntöönpanosta vastaava elin 3.1 Nimi: Junta de Comunidades de Castilla-La Mancha Consejería de Agricultura y Medio Ambiente Dirección General del Agua 3.2 Osoite: C/Pintor Matías Moreno 4 E - 45071 Toledo 4. Sijainti 4.1 Jäsenvaltio: Espanja 4.2 Alue: Kastilia-La Mancha 5. Kuvaus 5.1 Valikoivaa keräystä suorittavat laitokset Mancomunidad de Consermanchassa Hanke koostuu toimista, joiden tarkoituksena on sellaisten kaatopaikkojen, joilla jätteiden hävitystä ei valvota, sulkeminen ja valvominen yhtäältä toimittamalla Mancomunidad de Consermanchan kuntien alueelle kierrätettävien aineiden keräyssäiliöitä ja toisaalta rakentamalla 26 vapaaehtoisuuteen perustuvaa kotitalousjätteiden keräyskeskusta ("keräyspisteet"). Lasille tarkoitettuja säiliöitä otetaan käyttöön 200, paperille 200, muoville 200 ja paristoille 500 kappaletta. Lisäksi on sovittu kahden keräyskulkuneuvon käyttöönotosta. Kukin keräyspiste käsittää jäteautojen pääsyn ja toiminnan kannalta riittävän suuren lastaus- ja purkulaiturin. Jokaisessa niistä on lisäksi viisi 38 kuutiometrin suuruista öljysäiliötä, viisi paristosäiliötä ja kuusi lääkesäiliötä. Mancomunidad de Consermachaan kuuluu seuraavat kunnat: Alcazar de San Juan, Arenas de San Juan, Argamasilla de Alba, Campo de Criptana, Herencia, Las Labores, Miguel Esteban, Mota del Cuervo, Pedro Muñoz, Puebla de Almoradiel, Puerto Lápice, Quero, Quintanar de la Orden, Santa María de la Llanos, Socuéllamos, El Toboso, Tomelloso, Villacañas, Villafranca de los Caballeros, Villarta de San Juan, Arenales de San Gregorio y las Pedanías de Alameda de Cervera y Cinco Casas. 5.2 Hellínin kiinteän yhdyskuntajätteen käsittelyyn tarkoitettu valikointilaitos Tehdashankkeen yhteydessä on sovittu ei-orgaanisten jätteiden lajittelulinjasta ja orgaanisten jätteiden kompostointilinjasta. Käsiteltävien jätteiden tärkeimmät valmistelu-, lajittelu- ja käsittelyvaiheet ovat seuraavat: Kiinteän yhdyskuntajätteen mekaaninen valmistelu käsittää liukuhihnalla tapahtuvan esilajittelun sekä käsin tapahtuvan suurikokoisten esineiden ja rikkoutuneen lasin lajittelun tarkoitukseen varatuissa paikoissa. Tämän jälkeen suoritetaan purunjälkeinen mekaaninen lajittelu "trommel"-tyyppisessä sylinterimäisessä seulassa, jonka koko ja siihen kuuluvan suodattimen koko on laskettu jätetyypin mukaan; seula sisältää myös jätesäkkien hajotuslaitteen. Suurin osa elottomasta jätteestä, toisin sanoen muovista, paperista, kartongista, lasista, metalleista jne. (noin 50 prosenttia kokonaispainosta), jää suodattimeen. Liukuhihnan ansiosta käsittelyssä edetään tämän jälkeen toiseen käsin tapahtuvan lajittelun vaiheeseen erilaisten elottomien esineiden erottelemiseksi ennen niiden varastointia ja kutistamista kääröiksi tai ennen niiden varastointia (lasi). Kompostointiprosessi koskee mekaaniseen lajitteluun käytetyn trommel-suodattimen pysäyttämiä jätteitä. Ne johdetaan taljan avulla poikkileikkaukseltaan puolisuunnikkaan muotoisiin säiliöihin, joissa ne käyvät aerobisesti. Orgaanista ainesta käännellään määräajoin ja/tai siihen sekoitetaan ilmaa hapensaannin varmistamiseksi. Ulkoilmassa käyttämisen menetelmää (6-10 viikkoa kestävä hidas prosessi) on sovellettu sen alhaisten lähtökustannusten, alueen suotuisan ilmaston, vähäisten vuotovesien ja prosessin suhteellisen hajuttomuuden vuoksi. Kompostointituotannon teho, joka on laskettu 48 prosentin orgaanisen osuuden perusteella, on arvioitu 17 prosentiksi käsittelylaitokseen saapuvan kiinteän yhdyskuntajätteen kokonaismäärästä. Arvion mukaan 23 prosenttia jätteestä häviää kosteuden haihtuessa ja 8 prosenttia jätteestä päätyisi joka tapauksessa kaatopaikalle, samoin kuin ei-orgaanisten jätteiden lajittelulinjalla hylätty jäte. Syntyvä komposti luovutetaan lähiseudun maatilojen käyttöön erittäin kilpailukykyisin hinnoin. Hankkeen edellyttämään infrastruktuuriin kuuluu: - rakennuksia: - metallirakenteinen ja -kattoinen vaja - metallista sähköhitsaamalla valmistettu palkkirakenteinen metallinpuhdistusrakennus - siipirakennukset (työpajana ja varastona toimiva vaja, henkilöstön käyttöön varattuja toimistoja ja rakennuksia, alueen sulkemisen mahdollistava järjestelmä, raja-aidan muodostava viherkasvusto ja puutarhoja) - sisääntuloväylät ja päällysteet - vesijohdot - sähköenergian toimitus - salaojitus - paloturvallisuuden varmistaminen. 6. Tavoitteet Yleiset tavoitteet Kastilia-La Manchan jätteitä koskevassa alueellisessa suunnitelmassa ("Plan Regional de Residuos de Castilla-La Mancha") määriteltyjen seuraavien kolmen tärkeimmän suuntaviivan mukainen toiminta: 1) jätteiden tuotannon estäminen tai alentaminen; 2) uudelleenkäyttö pakkausten myöhempää käyttöä suosivan politiikan toteuttamisen avulla; 3) kierrätys ja hyödyntäminen käyttämällä mahdollisimman suuressa määrin uudelleen ja ensisijaisesti sellaisia jätteiden sisältämiä aineita, jotka voidaan palauttaa tuotantoketjuun. Tavoitteeksi on vahvistettu myös pakkausten ja jätehuollon ympäristövaikutusten estäminen ja vähentäminen. Erityistavoitteet Hellín-hanke: 50000 asukkaan väestön keskuudessa syntyvien jätteiden 50-prosenttinen talteenotto eli 20000 tonnia/vuosi. Consermancha-hanke: poisheitettävien jätteiden osuuden alentaminen kaatopaikkojen keskimääräisen käyttöiän pidentämiseksi mahdollisimman suureksi. 7. Töiden aikataulu >TAULUKON PAIKKA> 8. Taloudellinen ja sosiaalinen kustannus-hyötyarvio Kustannus-hyötyarvion sosiaalinen erittely on suoritettu 20 vuoden aikajaksolle seuraavien rahavirtojen perusteella: - Negatiiviset virrat (taloudelliset poistumat), joihin kuuluvat alkuinvestoinnit ja ylläpito- sekä käyttökustannukset toimintavaiheen aikana. - Positiiviset virrat (taloudelliset hyödyt): - joihin kuuluvat tuotteiden ja sivutuotteiden (komposti, paperi, lasi jne.) myynnistä, - pilaantumisen vähentymisestä saatavasta hyödystä, - laitosten käyttäjien maksamista veroista saatavat tulot. Erittelyyn on lisättävä myös muut sosiaaliset hyödyt, joiden määrä ei ole suoraan arvioitavissa, kuten: - ympäristöriskien ja pilaantumista aiheuttavien ilmiöiden väheneminen - 206426 asukkaan väestön terveydellisten olojen paraneminen ja kansanterveydellisten riskien väheneminen - kansalaisten huomion kohdistuminen ja kansalaisten osallistuminen kierrätystä kannustavaan politiikkaan. 9. Ympäristövaikutusten arviointi a) Yhdyskuntajätteiden huoltoa koskevat hankkeet ovat Euroopan unionin perustamissopimuksen 130 r artiklassa esitettyjen ympäristön laadun säilyttämistä, suojelua ja parantamista koskevien tavoitteiden mukaisia, ja niillä myötävaikutetaan ihmisten terveyden suojeluun. Toimet liittyvät suoraan yhteisön ympäristöpolitiikkaan, koska ne ovat Euroopan unionin ympäristödirektiivien, erityisesti kiinteästä yhdyskuntajätteestä annetun direktiivin 75/442/ETY (jota on muutettu direktiivillä 91/156/ETY) täytäntöönpanossa noudatettavien suuntaviivojen mukaisia ja koska ne ovat yhdenmukaisia viidennessä toimintaohjelmassa (uudet toimintatavat ympäristön ja kestävän kehityksen tukemiseksi) esitettyjen vesivarojen saastumisen vähentämistä, jätehuoltoa, kaupunkiympäristön laadun heikkenemistä ja luonnonvarojen vähenemistä sekä biologista monimuotoisuutta koskevien toimintalinjojen kanssa. Lisäksi näiden hankkeiden yhteydessä toteutettavat toimintatavat ovat koheesiorahaston perustamisesta annetussa yhteisön asetuksessa määriteltyjen tavoitteiden ja vihreässä kirjassa esitettyjen kaupunkiympäristöä koskevien suuntaviivojen mukaisia. Jätteidenkeräys- ja kompostointilaitosten sekä vapaaehtoisuuteen perustuvien keräys- ja lajittelukeskusten rakentamista koskevat toimenpiteet ovat perusluonteeltaan ennalta ehkäiseviä, koska ne käsittävät keräystä ja käsittelyä koskevien kokonaissuunnitelmien toteuttamisen ja koska kyseisten toimenpiteiden toteuttamiseksi käytetyt välineet estävät jo alkuvaiheessa kiinteän yhdyskuntajätteen ilman valvontaa tapahtuvasta sijoituksesta aiheutuvat kielteiset ympäristövaikutukset. b) Viranomaisten, joita asia koskee, on huolehdittava myrkyllisten ja vaarallisten jätteiden mahdollisimman pikaisesta toimittamisesta asianmukaiseen käsittelylaitokseen. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/053 1. Hankkeen nimi Vesijohtoverkoston rakentaminen Guadiana-joen valuma-alueella sijaitsevalta Zujarin padolta alkaen - vuoden 1997 vesihuoltohankkeet 2. Hakemuksesta vastaava elin 2.1 Nimi: Dirección General de Análisis y Programación Presupuestaria 2.2 Osoite: Paseo de la Castellana 162 E - 28071 Madrid 3. Hankkeen täytäntöönpanosta vastaava elin 3.1 Nimi: Dirección General de Obras Hidráulicas (Ministerio de Medio Ambiente) 3.2 Osoite: Paseo de la Castellana 67 E - 28071 Madrid 4. Sijainti 4.1 Jäsenvaltio: Espanja 4.2 Alue: Andalusia 5. Kuvaus 5.1 Guadianan valuma-alue 5.1.1 Veden johtaminen Guadiana-joessa sijaitsevalta Zujarin padolta Hanke käsittää seuraavat asutuskeskuksiin johtavien vesijohtojärjestelmien rakennustyöt: - Zujarin padon vesien keruu, - paineputkistot kerätyn veden kuljettamiseen, - toimet, jotka mahdollistavat veden johtamisen kuntiin ja yhteisöihin (eli vesijohtoverkostoon kuuluvat rakennukset, joissa sijaitsevat verkoston toiminnan edellyttämät laitteet ja järjestelmät), - lisätoimet, joiden tarkoituksena on helpottaa verkoston asianmukaista käyttöä. Vedenotto Zujarin padosta Kuten edellä todetaan, tässä kohdassa käsitellään vedenoton edellyttämien tehtävien ohella La Serenan vesihuollon järjestämistä koskevia suunnitelmia sekä tarvittavan putkiosuuden rakentamista kohtaan, jossa putkisto liittyy ensimmäisen kerran Zujarin padolta tulevaan putkeen. Veden kerääminen Zujarin patoon Padon yhteyteen rakennetaan 35,50 metrin korkuinen säännöstelytorni. Tornissa on kolme suorakulmaista (2 m × 2,50 m) vedenottoaukkoa, jotka sijaitsevat 284,6 metrin, 294,3 metrin ja 304 metrin korkeudella maanpinnasta. Vedenottoaukot voidaan sulkea sulkuporteilla. Padon sisään asennetun, ruostumattomasta teräksestä valmistetun teräsbetonoidun putkiston halkaisija on 1200 mm. La Serenan kyläyhteisön vedenottolaitteet Varustukseen kuuluu rakennus ja siinä oleva pumppausjärjestelmä. Järjestelmään kuuluu lisäksi kaivo, johon on kiinnitetty kaksi pystyasentoon sijoitettua pumppua. Järjestelmä varmistaa kyläyhteisön vesihuollon silloin, kun vettä ei saada painovoiman avulla suoraan, koska veden pinta ei ole riittävän korkealla. Vedenottoasemaan liitettävä putki Putkiosuuden pituus on 172,162 m; se liitetään La Serenan kyläyhteisön vedenottoaseman ulosmenopäästä Zujarin kanavalta tulevaan putkeen liittyvän putken päähän. Vesijohto Vesijohdon pituus on 42,053 m; johtoa jatketaan 163,82 metrillä johdon liittämiseksi vedenottolaitteisiin. Putkisto valmistetaan siten, että metallinen ydin päällystetään teräsbetonilla. Tämä tehdään käyttövarmuuden ja -turvallisuuden vuoksi. Vedenottolaitteet Suunniteltu putkisto johtaa vettä seuraaviin kuntiin ja kyläyhteisöihin: - La Serenan kyläyhteisö - Campanarion kunta - La Coronadan, Magacelan ja La Haban kyläyhteisöt - Villanueva de La Serenan kunta - Vegas Altasin kyläyhteisö - Transa (vedenottoasema) - Don Beniton kyläyhteisö - Don Beniton alueen koko väestö (vedensyöttöennusteet). Luettelon ensimmäistä kuntaa koskevat toimet kuvaillaan edellä; kuten 4 kohdassa todetaan, La Serena kuuluu Zujarin vedenottojärjestelmän piiriin. Campanarion kunnan vedenottolaitteet Laitteet ovat Guadalefra-joesta tulevan päävesijohdon yläpuolella sijaitsevassa rakennuksessa. Rakennuksessa sijaitsevat virtaaman säätelyn ja valvonnan edellyttämät laitteet. La Coronadan, Magacelan ja La Haban kyläyhteisöjen vedenottolaitteet Laitteet ovat päävesijohdon yläpuolella lähellä kyläyhteisön nykyistä juomavedenkäsittelylaitosta sijaitsevassa rakennuksessa. Rakennuksessa sijaitsevat virtaaman säätelyn ja valvonnan edellyttämät laitteet. Villanueva de La Serenan kunnan, Transan sekä Vegas Altasin kyläyhteisön vedenottolaitteet Rakennus on sijoitettu päävesijohdon yläpuolelle puistoon, joka sijaitsee Villanueva de La Serenan juomavedenkäsittelylaitoksen vieressä. Rakennuksessa sijaitsevat virtaaman säätelyn ja valvonnan edellyttämät laitteet. Don Beniton kunnan vedenottolaitteet ja Don Beniton kokonaisasukasmäärään perustuva vedenkäyttöennuste Järjestelmään kuuluvat: - pumppauslaitos, johon puolestaan kuuluu kaksi vaaka-asentoon sijoitettua pumppua sisältävä rakennus, sekä - paineputki, jonka pituus on 2761 metriä ja halkaisija 500 mm; putki yhdistää Don Boniton suunnitellun pumppaamon ja juomavedenkäsittelylaitoksen. Lisälaitteet Tässä kappaleessa esitellään laitteet, joiden tarkoituksena on helpottaa vesijohtoverkoston asianmukaista käyttöä. Tässä yhteydessä on erotettava toisistaan veden johtamiseen liittyvät laitteet ja valvontajärjestelmä. - erotusventtiilit - virtauksenalennusventtiilit - ilmareiät ja ilmaventtiilit - poistoputket - purkulaitteet - mittarit Valvontajärjestelmä koostuu etälaitteiden verkostosta; mikroprosessorein varustetut laitteet sijoitetaan eri valvontapisteisiin ja kytketään tietoverkon avulla keskusasemaan tietojen ja ohjeiden siirtoa varten. 6. Tavoitteet Kuivuudesta kärsivien väestönosien juomavedensaannin turvaaminen. Putkisto-, pumppu- ja lisälaiteinfrastruktuurin rakentaminen alueen vesihuollon ja kestävän kehityksen turvaamiseksi. Kaupunkien vesihuollon parantaminen. Veden laadun parantaminen. Kyseisten väestönosien asumisolosuhteiden ja elämänlaadun parantaminen. Vesivarojen käyttömahdollisuuksien lisääminen entistä järkevämmän ja yhteensovitetumman käytön avulla. Vesivarojen hallinnan ja käytön parantaminen. Tavoitteet esitellään yksityiskohtaisesti seuraavassa taulukossa: >TAULUKON PAIKKA> 7. Töiden aikataulu >TAULUKON PAIKKA> 8. Taloudellinen ja sosiaalinen kustannus-hyötyarvio Kustannus-hyötyarvion perustana ovat seuraavat tekijät: - investointi- ja käyttökustannukset - vesivarojen turvatut käyttömahdollisuudet - veden laadun parantaminen - pohjavesien ylimitoitetun käytön vähentäminen. Sisäinen kannattavuusaste on 63 prosenttia, eli hanke on kannattava. 9. Ympäristövaikutusten arviointi Tämä Guadiana-joen valuma-aluetta koskeva vesihuoltohanke vaikuttaa myönteisesti asianomaisten alueiden infrastruktuurien tasoon. Vaikutuksista mainittakoon erityisesti: - vedenjakeluun liittyvistä rajoituksista kärsivien väestönosien hyvinvoinnin lisääntyminen - vedenpuutteen eri tuotantoalojen kasvu- ja kehitysmahdollisuuksille aiheuttamien rajoitusten ja esteiden poistuminen. Tässä hankeryhmässä suunniteltu toimintaohjelma on yhdenmukainen valuma-alueita ja Espanjan kansallista vesihuoltosuunnitelmaa koskevien hankesuunnitelmien kanssa, ja siinä otetaan huomioon yhtenäisen kansallisen vesistrategian periaatteet. Hankkeella myötävaikutetaan vedenpuutteesta kärsivien väestönosien elämän laadun paranemiseen ja luodaan perusta alueen kestävälle kehitykselle ympäristöä ja kestävää kehitystä koskevan yhteisön viidennen puiteohjelman suuntaviivojen mukaisesti. Hanke on jäsenvaltioissa juomaveden valmistamiseen tarkoitetun pintaveden laatuvaatimuksista annetussa direktiivissä 75/440/EY määritellyn kehyksen mukainen ja noudattaa juomaveden jakelua koskevissa direktiiveissä 85/337/ETY, 80/778/ETY, 75/440/ETY ja 79/869/ETY vahvistettuja suuntaviivoja. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/053-a 1. Hankkeen nimi Vesijohtoverkoston rakentaminen Tajo-joen valuma-alueelle - vuoden 1997 vesihuoltohankkeet 2. Hakemuksesta vastaava elin 2.1 Nimi: Dirección General de Análisis y Programación Presupuestaria 2.2 Osoite: Paseo de la Castellana 162 E - 28071 Madrid 3. Hankkeen täytäntöönpanosta vastaava elin 3.1 Nimi: Dirección General de Obras Hidráulicas (Ministerio de Medio Ambiente) 3.2 Osoite: Paseo de la Castellana 67 E - 28071 Madrid 4. Sijainti 4.1 Jäsenvaltio: Espanja 4.2 Alue: Madrid 5. Kuvaus Tajo-joen valuma-alue 5.1 Lisäsyöttöjohdon rakentaminen San Fernando de Henaresin alueen ja muiden alueiden vesihuollon turvaamiseksi Nykyisen järjestelmän vahvistaminen asentamalla uusi vesijohto, jonka tarkoituksena on Madridin kaupungin vesisäiliöstä nro 7 (Gran San Blas) peräisin olevan veden johtaminen Torrejón de Ardozin, Cosladan ja San Fernando de Henaresin alueille. Suunnitelmien mukaisesti vesijohdon enimmäisvirtaama on 2,5 m3/s ja keskivirtaama 1,1 m3/s. Hankkeeseen kuuluu kolme erillistä vesijohto-osuutta. Vesijohto-osuus nro 1: Madridin kaupungin vesisäiliöstä nro 7 (Gran San Blas) O'Donellin rautatieaseman lähettyvillä sijaitsevaan Ciudad Pegasoon. Vesijohto-osuus nro 2: Ciudad Pegasosta Citipaciin (Coslada). Vesijohto liitetään Torrejónin syöttöjohtoon. Vesijohto-osuus nro 3: Citipacista (Coslada) Torrejóniin. Tavoitteena on rakentaa: - erotuskammiot - puhdistuskammiot - purkukammiot - virtaamanmittauskammiot sekä kaikki tarvittavat lisärakennelmat: tarkastuskammiot ja -luukut, sivukäytävät yhteysväylien alla ja ylikäytävät virtausväylien yllä sekä syvennykset, venttiilit ja tarvittavat erikoisosat. 5.2 Torrelagunan alueen vesihuoltojärjestelmän parantaminen; sivujohdon rakentaminen alueen eteläosiin: San Agustín de Guadalixin, San Sebastián de los Reyesin ja Alcobendasin alueille Nykyisen järjestelmän vahvistaminen rakentamalla uusi vesijohto, jonka tarkoituksena on veden johtaminen Canal Alton -kanavasta San Agustín de Guadalixin, San Sebastián de los Reyesin ja Alcobendasin alueille. Vedenottolaitteet Tämä Canal Alton -kanavan tasolle sijoitettu laite koostuu kolmen metrin levyisestä paisuntakammiosta, joka valetaan paikalla teräsbetonista. Säännöstelyallas Suunniteltu kapasiteetti on 36000 m3. Allas on jaettu kahteen kapasiteetiltaan yhtä suureen osastoon, ja se rakennetaan valmiista betonilevyistä; näin allas voidaan sijoittaa suunnitellulle alueelle ilman lisäkustannuksia. Katto rakennetaan paikan päällä. Vesijohto-osuus nro 1: ensimmäinen osuus ulottuu Canal Altosta La Medianaan. Vesijohto-osuus nro 2: toinen osuus ulottuu La Medianasta Punta Galeaan (N-I:n PK-31). Suunnitellut työkohteet ovat seuraavat: - lisärakennelmat: kammiot, tarkastusluukut, sivukäytävät yhteysväylien alla ja ylikäytävät virtausväylien yllä sekä syvennykset, - hydromekaaniset laitteet: erotusventtiilit, haaroitukset, puhdistusjärjestelmät, virtaamamittarit, monikäyttöiset ilmaluukut asiaankuuluvine kammioineen ja tarkastusluukkuineen, - tarvittavat kauko-ohjaus- ja automatisointilaitteet. Järjestelmä koostuu etälaitteiden verkostosta; mikroprosessorein varustetut laitteet sijoitetaan eri valvontapisteisiin ja ne kytketään tietoverkon avulla keskusasemaan tietojen ja ohjeiden siirtoa varten. 6. Tavoitteet Vedenpuutteesta kärsivien väestöryhmien juomavedensaannin turvaaminen. Putkisto-, pumppu- ja lisälaiteinfrastruktuurin rakentaminen alueen vesihuollon ja kestävän kehityksen varmistamiseksi. Kaupunkien vesihuollon turvaaminen. Veden laadun paraneminen. Kyseisten väestöryhmien asumisolosuhteiden ja elämän laadun paraneminen. Vesivarojen käyttömahdollisuuksien lisääminen entistä järkevämmän ja yhteensovitetumman käytön avulla. Vesivarojen hallinnan ja käytön parantaminen. Tavoitteet esitellään yksityiskohtaisesti oheisessa taulukossa: >TAULUKON PAIKKA> 7. Töiden aikataulu >TAULUKON PAIKKA> 8. Taloudellinen ja sosiaalinen kustannus-hyötyarvio Kustannus-hyötyarvion perustana ovat seuraavat tekijät: - investointi- ja käyttökustannukset - vesivarojen turvatut käyttömahdollisuudet - veden laadun paraneminen - pohjavesien ylimitoitetun käytön vähentäminen. Sisäinen kannattavuusaste on 63 prosenttia, eli hanke on kannattava. 9. Ympäristövaikutusten arviointi Tämä Tajo-joen valuma-aluetta koskeva vesihuoltohanke vaikuttaa myönteisesti hankkeen kohdealueiden infrastruktuurien tasoon. Vaikutuksista mainittakoon erityisesti: - vedenjakeluun liittyvistä rajoituksista kärsivien väestönosien hyvinvoinnin lisääntyminen - vedenpuutteen eri tuotantoalojen kasvu- ja kehitysmahdollisuuksille aiheuttamien rajoitusten ja esteiden poistuminen. Tässä hankeryhmässä suunniteltu toimintaohjelma on yhdenmukainen valuma-alueita ja Espanjan kansallista vesihuoltosuunnitelmaa koskevien hankesuunnitelmien kanssa, ja siinä otetaan huomioon yhtenäisen kansallisen vesistrategian periaatteet. Hankkeella myötävaikutetaan vedenpuutteesta kärsivien väestönosien elämän laadun paranemiseen ja luodaan perusta alueen kestävälle kehitykselle ympäristöä ja kestävää kehitystä koskevan yhteisön viidennen puiteohjelman suuntaviivojen mukaisesti. Hanke on jäsenvaltioissa juomaveden valmistamiseen tarkoitetun pintaveden laatuvaatimuksista annetussa direktiivissä 75/440/EY määritellyn kehyksen mukainen ja noudattaa juomaveden jakelua koskevissa direktiiveissä 85/337/ETY, 80/778/ETY, 75/440/ETY ja 79/869/ETY vahvistettuja suuntaviivoja. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/057 1. Hankkeen nimi Juomavesihuoltoon liittyvät työt: Las Palmas-Telden suolanpoistolaitos 2. Hakemuksesta vastaava elin 2.1 Nimi: Dirección General de Análisis y Programación Presupuestaría MEH 2.2 Osoite: Paseo de la Castellana, 162 E - 28071 Madrid 3. Hankkeen täytäntöönpanosta vastaava elin 3.1 Nimi: Dirección General de Obras Hidráulicas y Calidad de las Aguas (MIMAM) 3.2 Osoite: Paseo de la Castellana, 67 E - 28071 Madrid 4. Sijainti 4.1 Jäsenvaltio: Espanja 4.2 Alue: Las Palmas 5. Kuvaus Las Palmas-Telden uuden suolanpoistolaitoksen rakentaminen, johon sisältyy: - olemassa olevien neljän haihduttimen korvaaminen monivaikutteisilla vaakasuoria putkia sisältävillä ("HTME-") haihduttimilla - nykyisten kattiloiden ja turbiinien mukauttaminen uusien haihduttimien termodynaamisiin ominaisuuksiin - 4218 metrin pituisen putkiston sekä useiden pumppuasemien ja säiliöiden rakentaminen. Uudet laitteet mahdollistavat tuotantokapasiteetin kasvun nykyisestä 20000 kuutiometristä vuorokaudessa 35000 kuutiometriin vuorokaudessa. Suolanpoistolaitoksen lähistöllä talteen otettu merivesi muutetaan juomakelpoiseksi vedeksi haihduttamalla. Näin saatu juomavesi johdetaan lähistöllä sijaitseviin säiliöihin, joista se johdetaan juomavesiverkostoon. 6. Tavoitteet Tämä hanke on yhdenmukainen kanavointialueen hydrologisia suunnitelmia ja kansallista hydrologista suunnitelmaa koskevien hankesuunnitelmien kanssa. Hankkeen pääasialliset tavoitteet ovat: - juomaveden toimituksen varmistaminen (35000 kuutiometriä vuorokaudessa) kuivuuden seurauksista kärsivälle 374662 asukkaan väestölle - 4218 metrin pituisen juomavesiverkoston ja useiden pumppuasemien, säiliöiden ja muiden sellaisten lisälaitteiden rakentaminen, joilla taataan veden toimittaminen ja jotka mahdollistavat kaupungin kestävän kehityksen - toimittamisen parantaminen taajamissa - veden laadun parantaminen - kyseisen väestön terveydellisten olosuhteiden ja elämänlaadun parantaminen - veden saatavuuden parantaminen järkevällä ja koordinoidulla käytöllä - vesihuollon ja vesivarojen käytön parantaminen. 7. Töiden toteutusaikataulu >TAULUKON PAIKKA> 8. Taloudellinen ja sosiaalinen kustannus-hyötyarvio Taloudellinen erittely perustuu seuraaviin tekijöihin: - hankinta- ja käyttökustannukset - vesipalvelun saatavuus ja sen varmistaminen - pohjavesien liikakäytön vähentäminen. Saavutettu taloudellisen sisäisen kannattavuuden aste on 10,9 prosenttia, mikä on osoitus hankkeen kannattavuudesta. 9. Ympäristövaikutusten arviointi Tällä meriveden suolanpoistohankkeella, jonka tarkoituksena on juomaveden toimittaminen Las Palmasissa, on ilmeisiä myönteisiä vaikutuksia niiden alueiden varustelutasoon, joihin kuivuuden vaikutukset kohdistuvat, ja hankkeella myötävaikutetaan: - ympäristön laadun säilyttämiseen, suojeluun ja parantamiseen - vesihuollon hallintaan. Hanke liittyy kanavointialueen hydrologisia suunnitelmia ja kansallista hydrologista suunnitelmaa koskeviin hankesuunnitelmiin ja on näin ollen kansallisten hydrologisten menettelytapojen mukainen. Hankkeella pyritään ensisijaisesti korjaamaan kuivuudesta viime vuosina aiheutuneita vahinkoja, joiden vuoksi Espanjan hallituksen on täytettävä kuivuuden seurauksista kärsivän väestön välittömät perustarpeet. Lisäksi ehdotetulla toiminnalla mahdollistetaan se, että tulevaisuudessa voidaan välttyä näin vakavilta vedenpuutetilanteilta, mikä puolestaan edesauttaa elämänlaadun parantamista koskevan perustavoitteen saavuttamista. Hanke kuuluu jäsenvaltioissa juomaveden valmistamiseen tarkoitetun pintaveden laatuvaatimuksista annetun direktiivin 75/440/ETY soveltamisalaan. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/062 1. Hankkeen nimi "Guadalhorcejoen alajuoksun kunnostaminen" 2. Hakemuksesta vastaava elin 2.1 Nimi: Dirección General de Análisis y Programación Presupuestaría 2.2 Osoite: Paseo de la Castellana, 162 E - 28071 Madrid 3. Hankkeen täytäntöönpanosta vastaava elin 3.1 Nimi: Dirección General de Obras Hidráulicas y Calidad de las Aguas 3.2 Osoite: Paseo de la Castellana, 67 E - 28071 Madrid 4. Sijainti 4.1 Jäsenvaltio: Espanja 4.2 Alue: Andalusia 5. Kuvaus Kanavoitava jokiosuus ulottuu Campanillasjoen yhtymäkohdasta jokisuuhun, mihin se laskee kahtena haarana kohdasta, jossa valtatie 340 ylittää sen. Hyväksytyn suunnitelman mukainen virtaama on 4000 kuutiometriä sekunnissa. Reitti seuraa likimääräisesti nykyistä jokiuomaa ja sivuhaaran osalta joen muinaista uomaa. Rantapenkereille rakennetaan vallit, jotka rajaavat tulva-alueen, ja niiden päälle rakennetaan huoltotiet. Koko kanavoitavan osuuden matkalle laaditaan laakson kuivatussuunnitelma sekä joidenkin toteutukseen liittyvien rakenteiden kunnostus- tai uudistussuunnitelmat. Suunniteltu ratkaisu seuraa uskollisesti mallin reittiä jokisuun ja kanavan osalta mutta erkaantuu siitä vähän sivuhaaran osalta, väistääkseen alueella olevan foinikialaisen muinaislöydöksen. Kanavan luiskat kivetään alajuoksulla eroosiota vastaan. Yläjuoksulla penkereiden kiinnittämiseen käytetään nurmi-istutuksia, ja maavallit ja niiden ja jokiuoman liittymäkohdat suojataan myös kiveämällä. Vallien päälle rakennetaan tasanteita, joihin on käyttöoikeus ainoastaan Confederación Hidrográfica del Sur -yhtymällä kanavan valvontaan ja käyttöön liittyvissä tarkoituksissa. Kanavan ulkopuolisten alueiden kuivatus ratkaistaan aluetta kiertävällä ojalla, joka johdetaan suoraan jokeen putkituksen ja eri kohtiin sijoitettujen sulkuventtiilien välityksellä. Hankkeeseen liittyvistä muista rakennustöistä harkitaan Malagan-Fuengirolan rautatiesillan ja valtatien 340 sillan laajentamista samoin kuin Boresin-Romeron akveduktin ja Torremolinosin jätevesiviemärin kunnostamista. Suunnitelmaan kuuluu myös Azucareran-La Colinan moottoritien viaduktin kannatinrakenteiden suojeleminen. 6. Tavoitteet Hankkeen tavoitteena on, että Guadalhorcejoen alajuoksun kapasiteetti Campanillasjoen haaran ja meren välillä riittää juoksuttamaan tulvavettä 4000 kuutiometriä sekunnissa ilman, että joki tulvii yli äyräidensä. Väylä seuraa nykyistä jokiuomaa, ja sen maaston muotoja noudatetaan mahdollisimman tarkoin, mikä on omiaan minimoimaan töiden aiheuttamia ympäristövaikutuksia taajama-alueella ja parantamaan jokihaarojen väliin jäävää luontokohteeksi julistettua aluetta. 7. Töiden toteutusaikataulu >TAULUKON PAIKKA> 8. Taloudellinen ja sosiaalinen kustannus-hyötyarvio a) Kustannus-hyötyanalyysi on tehty seuraavien oletusten pohjalta: - Investoinnin taloudellinen elinikä on 30 vuotta. - Yleiset edut: tulvien ja eroosion aiheuttamien menetysten väheneminen, tekoaltaan kapasiteettihävikin pieneneminen ja ihmishenkien menetyksistä aiheutuneiden taloudellisten kustannusten väheneminen. - Ympäristöhyötyjen arviointi: ympäristön säilyttäminen ja suojelu ja sen tilan parantaminen, tulvien estäminen, luontokohteeksi julistetun alueen parantaminen ja yleiseen käyttöön tarkoitetun virkistysalueen rakentaminen. b) Toteutusvaiheen aikana (24 kuukautta) luodut työpaikat: - suoria työpaikkoja: 170 välillisiä työpaikkoja: 300 c) Sisäinen kannattavuusaste on 7,5 prosenttia, käypä nettoarvo (6 prosentin diskonttokorolla laskettuna) 1092 miljoona pesetaa ja kustannus-hyötysuhde 2,2. 9. Ympäristövaikutusten arviointi Hanke liittyy seuraaviin perustamissopimuksen 130 r artiklan ympäristötavoitteisiin ja viidennen toimintaohjelman tavoitteisiin: 1. Ympäristön laadun säilyttäminen, suojelu ja parantaminen 2. Ihmisten terveyden suojelu 3. Luonnonvarojen harkittu ja järkevä käyttö ja kestävä hallinta 4. Luonnon ja biologisen monimuotoisuuden suojelu 5. Kaupunkiluonnon suojelu 6. Vesivarojen tarkoituksenmukainen käyttö. Hankkeessa noudatetaan lisäksi direktiivissä 92/43/ETY asetettuja luontotyyppien suojelua koskevia ja direktiivissä 74/409/ETY asetettuja luonnonvaraisten lintujen suojelua koskevia vaatimuksia. Tämän hankkeen erityistavoitteena on parantaa sisävesiympäristön tilaa ja estää tulvia sekä maaperän eroosiota. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/065 1. Hankkeen nimi Palencian viemäri ja jätevedenpuhdistamo 2. Hakemuksesta vastaava elin 2.1 Nimi: Dirección General de Análisis y Programación Presupuestaría (MEH) 2.2 Osoite: Paseo de la Castellana, 162 E - 28071 Madrid 3. Hankkeen täytäntöönpanosta vastaava elin 3.1 Nimi: Dirección General de Obras Hidráulicas (Ministerio de Medio Ambiente) 3.2 Osoite: Paseo de la Castellana, 67 E - 28071 Madrid 4. Sijainti 4.1 Jäsenvaltio: Espanja 4.2 Alue: Comunidad Autónoma de Castilla y León 5. Kuvaus Hankkeen tarkoituksena on rakentaa Palencian kaupungin jätevedenpuhdistamoa varten tarvittava infrastruktuuri. Siihen sisältyy seuraavat työt: - Balasteran alueen jätevesien pumppaus ja kerääminen, - Carrion-joen oikean rannan jätteiden kokoaminen, - oikean rannan jätevesien johtaminen kokoomakaivoihin 437 metriä pitkän putken kautta, jonka halkaisija on 250 millimetriä, - kokoomalaitos ja laskuoja, - kokoomalaitoksesta puhdistamolle johtava 2644 metriä pitkä putki, jonka halkaisija on 1200 millimetriä, - Carrion-joen rantojen kunnostaminen, - käsittelemättömän jäteveden pumppaus puhdistamoon. Puhdistamo Vedenkäsittelylinja - kokoomakaivot ja käsittelemättömän veden pumppaus, - kiinteiden jätteiden suodatus kolmella linjalla, joihin on asennettu itsepuhdistuvat seulat, - kolme ilmastettua linjaa hiekan ja rasvan erotusta varten, - ultraäänivirtausmittari, - kolme kaapimin varustettua pyöreää esiselkeytysallasta, - biologinen reaktori, jossa on kolme linjaa nitrifikaatiota ja typenpoistoa varten, - kolme pyöreää jälkiselkeytyskammiota, - 200 kuutiometrin allas käsiteltyä vettä varten, desinfiointi natriumhypokloriitilla. Lietteenkäsittelylinja - primaarilietteen tiivistyssäiliö, - yli jäävän biologisen lietteen tiivistäminen flotaatiolla, - tiivistetyn lietteen sekoituskammio, - anaerobinen mädätys kahdessa lieriönmuotoisessa mädätyssäiliössä, - lietteen puskurivarastointi, - keskipakoinen kuivatus, - lietteen polyelektrolyyttikäsittely, - lietteen varastointisäiliöt. Kaasuntuotantolinja - Varastointi kahdessa kaasusäiliössä - Laitteistot yli jäävän kaasun polttoa varten - Lämmityskattilat ja generaattori. Puhdistamon toiminnan edellyttämät lisätarvikkeet ja rakennelmat - Käsitelty vesi johdetaan Carrioniin teräsbetoniputkella, jonka halkaisija on 1000 millimetriä. 6. Tavoitteet Hanke on osa kansallisen yhdyskuntajätevesien puhdistus- ja viemäröintisuunnitelman toteutusta ja se täyttää direktiivissä 91/271/ETY määritellyt vaatimukset. >TAULUKON PAIKKA> 7. Töiden toteutusaikataulu >TAULUKON PAIKKA> 8. Taloudellinen ja sosiaalinen kustannus-hyötyarvio Taloudellinen arvio koskee 20 vuoden ajanjaksoa. Kustannukset muodostuvat investointikulujen lisäksi käyttö- ja ylläpitokuluista. Hyötyjen arviointi perustuu seuraaviin tekijöihin: - käyttö- ja ylläpitokustannukset katetaan käyttäjiltä perittävillä jätevesi- ja viemäröintimaksuilla sekä vesimaksuilla, - taloudellinen arvio (vaihtoehtokustannuksina) parantuneen vedenlaadun ympäristölle tuomasta hyödystä arvioituna jätteiden saastekuormituksen erona saasteyksikköinä ennen puhdistusta ja sen jälkeen. Sisäinen kannattavuusaste on 2,67 prosenttia. 9. Ympäristövaikutusten arviointi 1. Hankkeella turvataan riittävä käsittely jätevesille, joiden käsittely nykyisellään on puutteellista. Tämä vähentää jätteiden saastekuormitusta ja mahdollistaa veden laadun huomattavan paranemisen. Suunnitelluilla toimenpiteillä on sekä ennaltaehkäisevä (ekologisten ongelmien ja kansanterveydelle mahdollisesti aiheutuvien haittojen ehkäiseminen) että korjaava vaikutus (suuren asutuskeskuksen tuottamien jätevesien aiheuttaman saastekuormituksen sekä pinta- ja pohjavesien likaantumisen vähentäminen). 2. Kokoojaviemärit on ennen käyttöönottoa yhdistettävä puhdistamoon. Jätevesiliete on joko toimitettava valvotulle kaatopaikalle tai käytettävä maataloustarkoituksiin direktiivissä 86/278/ETY vahvistettujen edellytysten mukaisesti. 10. Kustannukset ja tuki >TAULUKON PAIKKA> LIITE RAHOITUSSUUNNITELMA >TAULUKON PAIKKA> HANKE nro: 97/11/61/066 1. Hankkeen nimi Salamancan jätevedenpuhdistamo ja eteläinen viemäri 2. Hakemuksesta vastaava elin 2.1 Nimi: Dirección General de Análisis y Programación Presupuestaria (MEH) 2.2 Osoite: Paseo de la Castellana, 162 E - 28071 Madrid 3. Hankkeen täytäntöönpanosta vastaava elin 3.1 Nimi: Dirección General de Obras Hidráulicas (Ministerio de Medio Ambiente) 3.2 Osoite: Paseo de la Castellana, 67 E - 28071 Madrid 4. Sijainti 4.1 Jäsenvaltio: Espanja 4.2 Alue: Comunidad Autónoma de Castilla y León 5. Kuvaus Hankkeen tarkoituksena on rakentaa Salamancan kaupungin jätevedenpuhdistamoa varten tarvittava infrastruktuuri. Siihen sisältyy seuraavat työt: Kaupungin eteläinen viemäri, jolla jätevedet johdetaan nykyiseltä jätevedenpuhdistamolta uuteen puhdistamoon. - 2339 metriä halkaisijaltaan 2500 -3000 millimetrin paksuisia teräsbetoniputkia - Sivuilta padottu tulvaveden laskuoja, jolla saadaan laimennussuhteeksi vähintään 1/5 - 33 metriä pitkä paikallinen laskuoja, jonka halkaisija on 3000 mm ja jolla valumavedet johdetaan Tormes-jokeen - Kokoomasäiliöt ja tarkastuskaivot. Puhdistamo Vedenkäsittelylinja - kokoomakaivot ja käsittelemättömän veden nosto, - ylivuotosäiliö, - kiinteiden aineiden poisto neljällä linjalla automaattivälppien ja itsepuhdistuvien seulojen avulla, - neljä ilmastettua linjaa hiekan ja rasvan erotusta varten, - ultraäänivirtausmittari (tyyppiä Parshall), - neljä pyöreää esiselkeytysallasta, - kokoomakaivot ja biologiset ohitusputket, - neljä ilmastusallasta, joissa on kolme osaa (anoksinen, valinnainen ja ilmastus), - jälkiselkeytys neljässä pyöreässä imukammiossa, - käsitellyn veden kokoomakaivot ja jäteveden poisto, - kloorauskammio. Lietteenkäsittelylinja - primaarilietteen pumppaus, - biologisen lietteen pumppaus ja kierrätys, - kaksi tiivistämöä primaarilietteen gravitaatiosakeutusta varten, - kaksi tiivistämöä yli jäävän biologisen lietteen flotaatiosakeutusta varten, - tiivistetyn lietteen homogenointi- ja sekoituskammio, - mädätettävän lietteen pumppaus, - anaerobinen mädätys kolmessa lieriönmuotoisessa mädätyssäiliössä, - lietteen kuumennus, - lietteen puskurivarastointi, - keskipakoinen kuivatus, - lietteen polyelektrolyyttikäsittely, - kaksi säiliötä lietteen varastointiin. Kaasuntuotantolinja - kaasun varastointi kolmessa matalapainesäiliössä, - laitteistot